ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιανουαρίου 1996 σχετικά με διαδικασία εφαρμογής του άρθρου 85 της συνθήκης ΕΚ (Υπόθεση IV/34.279/F3 - ADALAT) (Το κείμενο στη γερμανική γλώσσα είναι το μόνο αυθεντικό) (96/478/ΕΚ)

ΣΧΕΔΙΟ ΤΗΣ ΑΠΟΦΑΣΗΣ

ΚΕΦΑΛΑΙΟ I ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ

Τμήμα I Το προϊόν

1. Φύση του προϊόντος

2. Αγορές στις οποίες διατίθεται το ADALAT

2.1. Στεφανιαία νόσος

2.2. Αρτηριακή υπέρταση

2.3. Συμφορητική καρδιακή ανεπάρκεια

3. Σημασία του προϊόντος

3.1. Προϊόν μείζονος σημασίας για την Bayer

α) Για τον όμιλο

β) Προϊόν μείζονος σημασίας για τις στρατηγικές πωλήσεων των θυγατρικών στα διάφορα κράτη μέλη

3.2. Μερίδια αγοράς

α) Στη Γαλλία

β) Στην Ισπανία

γ) Στο Ηνωμένο Βασίλειο

δ) Στην Κοινότητα των Δώδεκα

ε) Συμπέρασμα

3.3. Παράλληλες εισαγωγές ADALAT

α) Σημαντικές διαφορές τιμών μεταξύ των κρατών μελών οι οποίες ευνοούν τις παράλληλες εισαγωγές

β) Σημασία των παράλληλων εισαγωγών

γ) Κόστος των παράλληλων εισαγωγών

3.4. Προοπτικές: Το ADALAT θα παραμείνει και στο μέλλον προϊόν μείζονος σημασίας για την Bayer

Τμήμα II Bayer

Τμήμα III Χονδρέμποροι φαρμάκων

1. Γενικές παρατηρήσεις

2. Η κατάσταση στη Γαλλία

2.1. Οι χονδρέμποροι που δραστηριοποιούνται στην αγορά (1990)

2.2. Η νομοθεσία που εφαρμόζεται στους χονδρεμπόρους-διανομείς

3. Η κατάσταση στην Ισπανία

3.1. Οι χονδρέμποροι που υπάρχουν στην αγορά (1990)

3.2. Η νομοθεσία που εφαρμόζεται στους χονδρεμπόρους

Τμήμα IV Αδιάλειπτες εμπορικές σχέσεις της Bayer Γαλλίας και της Bayer Ισπανίας με τους χονδρέμπορους πελάτες τους

1. Στη Γαλλία

1.1. Όσον αφορά την έναρξη των εμπορικών σχέσεων

1.2. Όσον αφορά τις συνήθεις εμπορικές σχέσεις

1.3. Τα τιμολόγια

1.4. Διαδικασίες σε περίπτωση προβλημάτων παράδοσης

2. Στην Ισπανία

Τμήμα V Παρεμπόδιση των παράλληλων εξαγωγών ADALAT στο Ηνωμένο Βασίλειο

I. ΣΥΜΠΕΡΙΦΟΡΑ ΣΤΟ ΕΣΩΤΕΡΙΚΟ ΤΟΥ ΟΜΙΛΟΥ BAYER

1. Οι παράλληλες εξαγωγές: μόνιμο πρόβλημα για την Bayer

1.1. Μία γενική ανησυχία εδώ και πολλά χρόνια

1.2. Μελέτες και έρευνες για το πρόβλημα των παράλληλων εξαγωγών

2. Ολοκληρωμένο σύστημα πληροφόρησης σχετικά με τις παράλληλες εισαγωγές στο πλαίσιο του ομίλου Bayer

2.1. Μόνιμη ανταλλαγή πληροφοριών σχετικά με τις παράλληλες εισαγωγές μεταξύ των διαφόρων εταρειών Bayer

2.2. Συγκέντρωση των πληροφοριών στο Λεβερκούζεν

2.3. Άλλα μέσα πληροφόρησης σχετικά με τις παράλληλες εισαγωγές

3. Επίσημες αποφάσεις στο πλαίσιο του ομίλου με σκοπό τη μείωση των παράλληλων εξαγωγών προς το Ηνωμένο Βασίλειο

II. ΥΛΟΠΟΙΗΣΗ ΤΗΣ ΕΝ ΛΟΓΩ ΕΝΤΟΣ ΤΟΥ ΟΜΙΛΟΥ ΣΤΡΑΤΗΓΙΚΗΣ ΣΤΗ ΓΑΛΛΙΑ ΚΑΙ ΤΗΝ ΙΣΠΑΝΙΑ

1. Η περίπτωση της Γαλλίας

1.1. Εντοπισμός από την Bayer Γαλλίας των πελατών-εξαγωγέων

1.2. Διακοπή των παραδόσεων στους πελάτες που εντοπίζονται

1.3. Το επίσημο επιχείρημα της Bayer Γαλλίας: η εξάντληση των αποθεμάτων

1.4. Αντιδράσεις των επιχειρήσεων χονδρικού εμπορίου στη συμπεριφορά της Bayer Γαλλίας

α) Υποβολή χρονοδιαγράμματος παραγγελιών στην Bayer Γαλλίας

β) Οι επιχειρήσεις χονδρικού εμπορίου συνειδητοποιούν τον πραγματικό στόχο της Bayer Γαλλίας

γ) Οι επιχειρήσεις χονδρικού εμπορίου οργανώνονται επιδιώκοντας την εκτέλεση των παραγγελιών τους

1.5. Αποτελέσματα

2. Η περίπτωση της Ισπανίας

2.1. Η Bayer Ισπανίας εντοπίζει τους πελάτες που πραγματοποιούν εξαγωγές

2.2. Διακοπή των παραδόσεων στους πελάτες που εντοπίζονται

2.3. Αντίδραση των επιχειρήσεων χονδρικής πώλησης έναντι των κωλυμάτων εκ μέρους της Bayer Ισπανίας

α) Οι επιχειρήσεις χονδρικής πώλησης συνειδητοποιούν τον πραγματικό στόχο της Bayer Ισπανίας

β) Οι επιχειρήσεις χονδρικής πώλησης οργανώνονται επιδιώκοντας την εκτέλεση των παραγγελιών τους

2.4. Αποτελέσματα

3. Η περίπτωση του Ηνωμένου Βασιλείου: εντοπισμός της προέλευσης των παράλληλων εισαγωγών με προορισμό το Ηνωμένο Βασίλειο

4. Αποτελέσματα

4.1. Διαμαρυρτίες των επιχειρήσεων χονδρικής πώλησης των οποίων οι παραγγελίες δεν εκτελέστηκαν

4.2. Χρηματοοικονομικά αποτελέσματα της Bayer

ΚΕΦΑΛΑΙΟ II ΝΟΜΙΚΗ ΕΚΤΙΜΗΣΗ

Τμήμα I Καθορισμός της αγοράς

1. Γεωγραφική αγορά

2. Αγορά προϊόντων

3. Αγορά αναφοράς

Τμήμα II Άρθρο 85 παράγραφος 1

1. Συμφωνία

1.1. Απαγόρευση των εξαγωγών

α) Σύστημα εντοπισμού των επιχειρήσεων χονδρικής πώλησης που πραγματοποιούν εξαγωγές

β) Σταδιακή μείωση των παραδόσεων της Bayer Γαλλίας και της Bayer Ισπανίας σε περίπτωση που οι χονδρέμποροι εξάγουν μέρος ή το σύνολο των προϊόντων

γ) Συμπεράσματα

1.2. Η απαγόρευση των εξαγωγών καθίσταται μόνιμο στοιχείο των σχέσεων της Bayer Γαλλίας και της Bayer Ισπανίας με τις επιχειρήσεις χονδρικής πώλησης που εφοδιάζουν

α) Το προηγούμενο της νομολογίας στην υπόθεση Sandoz

β) Αδιάλειπτες εμπορικές σχέσεις

γ) Η ένταξη της απαγόρευσης των εξαγωγών στο πλαίσιο των αδιάλειπτων εμπορικών σχέσεων

1.3. Γενικό συμπέρασμα

2. Περιορισμός του ανταγωνισμού

2.1. Ο περιορισμός του ανταγωνισμού ως αντικείμενο και αποτέλεσμα της συμφωνίας

2.2. Αισθητός περιορισμός του ανταγωνισμού

3. Αισθητός επηρεασμός του εμπορίου μεταξύ κρατών μελών

4. Συμπεράσματα

Τμήμα III Τα αντεπιχειρήματα της Bayer

1. Το επιχείρημα της ανεπάρκειας των αποθεμάτων

2. Το επιχείρημα της νομοθεσίας η οποία επιβάλλει ορισμένες υποχρεώσεις ως προς τον εφοδιασμό της εθνικής αγοράς

3. Το επιχείρημα της ύπαρξης διπλώματος ευρεσιτεχνίας για το ADALAT-RETARD

Τμήμα IV Άρθρο 85 παράγραφος 3

Τμήμα V Διάρκεια της παράβασης

1. Όσον αφορά την Ισπανία

2. Όσον αφορά τη Γαλλία

Τμήμα VI Κανονισμός αριθ. 17, άρθρο 3

Τμήμα VII Αποδέκτης της παρούσας απόφασης

Τμήμα VIII Κανονισμός αριθ. 17 άρθρο 15 παράγραφος 2

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 17 του Συμβουλίου, της 6ης Φεβρουαρίου 1962, πρώτο κανονισμό εφαρμογής των άρθρων 85 και 86 της συνθήκης ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 3, το άρθρο 15 παράγραφος 2 και το άρθρο 16 παράγραφος 1,

την απόφαση της Επιτροπής της 26ης Σεπτεμβρίου 1994 να κινήσει τη διαδικασία για την παρούσα υπόθεση,

Αφού έδωσε στις ενδιαφερόμενες επιχειρήσεις την ευκαιρία να γνωστοποιήσουν τις απόψεις τους σχετικά με τις αιτιάσεις που ελήφθησαν υπόψη από την Επιτροπή, σύμφωνα με το άρθρο 19 παράγραφος 1 του κανονισμού αριθ. 17 και του κανονισμού αριθ. 99/63/ΕΟΚ της Επιτροπής, της 25ης Ιουλίου 1963, περί των ακροάσεων που προβλέπονται στο άρθρο 19 παράγραφοι 1 και 2 του κανονισμού αριθ. 17 του Συμβουλίου (2),

Μετά από διαβούλευση της συμβουλευτικής επιτροπής σε θέματα συμπράξεων και δεσποζουσών θέσεων,

Εκτιμώντας τα ακόλουθα:

ΚΕΦΑΛΑΙΟ Ι

ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ (3)

ΤΜΗΜΑ Ι

Το προϊόν

1. Φύση του προϊόντος

(1) ADALAT (εκτός της Γαλλίας, όπου είναι ADALATE) είναι το σήμα μιας σειράς φαρμάκων των οποίων η κύρια δραστική ουσία είναι η νιφεδιπίνη. Η ουσία αυτή έχει σημαντικές φαρμακολογικές ιδιότητες.

(2) Τα διάφορα προϊόντα της σειράς ADALAT διατίθενται με τις ακόλουθες μορφές:

- κάψουλες (5 mg, 10 mg, 20 mg)

- δισκία (20 mg)

- Δισκίο βραδείας δράσης (10 mg, 20 mg, 5+15 mg)

- Δισκίο μιας λήψης ημερησίως (30 mg, 60 mg).

(3) Τα ανωτέρω προϊόντα διατίθενται στην αγορά της ODG, της Γαλλίας, της Ισπανίας και του Ηνωμένου Βασιλείου με τις ακόλουθες μορφές:

«>ΘΕΣΗ ΠΗΝΑΚΑ>

» 1

(4) Υπάρχουν επίσης προϊόντα της σειράς ADALAT που διατίθενται σε μορφή ενέσιμου διαλύματος και προορίζονται μόνο για νοσοκομειακή χρήση. Η παρούσα απόφαση δεν αφορά τα προϊόντα αυτά, αλλά περιορίζεται στα προϊόντα της σειράς ADALAT που διατίθενται στην αγορά των εξής τριών χωρών: Γαλλίας, Ισπανίας και Ηνωμένου Βασιλείου. Για το λόγο αυτό η παρούσα απόφαση αφορά μόνο τα εξής δύο προϊόντα της σειράς ADALAT: την κάψουλα των 10 mg (που διατίθεται στην αγορά του Ηνωμένου Βασιλείου και της Ισπανίας με την ονομασία ADALAT και στην αγορά της Γαλλίας με την ονομασία ADALATE) και το δισκίο βραδείας δράσης (ή παρατεταμένης απελευθέρωσης) των 20 mg (που διατίθεται στην αγορά του Ηνωμένου Βασιλείου και της Ισπανίας με την ονομασία ADALAT RETARD και στην αγορά της Γαλλίας με την ονομασία ADALATE 20 mg LP). Όπως προκύπτει από τα στοιχεία που παρατίθενται στη συνέχεια της παρούσας απόφασης, οι σημαντικότεροι περιορισμοί των εξαγωγών αφορούν κυρίως το ADALAT RETARD. Πράγματι, το προϊόν αυτό έχει τη μεγαλύτερη ζήτηση για ιατρικούς λόγους.

Στο εξής ο όρος «ADALAT» θα αφορά αυτά τα δύο προϊόντα.

(5) Στη Γαλλία, το ADALATE 10 mg έχει εγκριθεί από το Μάιο του 1979 και το ADALATE 20 mg LP από το 1985. Τα δύο αυτά προϊόντα παρασκευάζονται, συσκευάζονται και διατίθενται στο εμπόριο από την Bayer Pharma SA (Γαλλία) (4)

(6) Στην Ισπανία, το ADALAT και το ADALAT Retard έχουν εγκριθεί από τον Ιανουάριο του 1986. Τα δύο αυτά προϊόντα παρασκευάζονται, συσκευάζονται και διατίθενται στο εμπόριο από την Quνmica Farmacιutica Bayer SA (Ισπανία) (5)

(7) Η Bayer δηλώνει ότι για το Ηνωμένο Βασίλειο ζητήθηκε στις αρχές της δεκαετίας του '80 δίπλωμα ευρεσιτεχνίας σχετικά με το προϊόν ADALAT-RETARD 20 mg, το οποίο χορηγήθηκε τελικά στις αρχές του 1995.

2. Αγορές στις οποίες διατίθεται το ADALAT

(8) Το ADALAT ανήκει σε μια κατηγορία φαρμάκων που ονομάζονται «ανταγωνιστές του ασβεστίου» και χρησιμοποιείται στην αντιμετώπιση των καρδιαγγειακών ασθενειών που διακρίνονται σε τρεις κατηγορίες, τη στεφανιαία νόσο, την αρτηριακή υπέρταση και τη συμφορητική καρδιακή ανεπάρκεια. Ωστόσο, η τελευταία ασθένεια αποτελεί αγορά ελάσσονος σημασίας για την Bayer (6):

«Συγκρίνοντας τις δύο αγορές που παρουσιάζουν ενδιαφέρον σήμερα για την Bayer, δηλαδή την αγορά της στεφανιαίας νόσου και της υπέρτασης, είναι σαφές ότι η αγορά της υπέρτασης προηγείται με διαφορά σε ό,τι αφορά τις δυνατότητες ανάπτυξης. Τα τελευταία χρόνια σημειώθηκε σημαντική ανάπτυξη της αγοράς φαρμάκων για την υπέρταση, γεγονός που αναμένεται να συνεχισθεί και στο μέλλον. (. . .) Αντίθετα, αναμένεται μικρή ανάπτυξη της αγοράς φαρμάκων για τη στεφανιαία νόσο.» 2

2.1. Στεφανιαία νόσος

(9) Η στεφανιαία νόσος είναι μια ασθένεια που χαρακτηρίζεται από κρίσεις συμπιεστικού, οξέος πόνου στην προκάρδια χώρα. Η αγωγή που χρησιμοποιείται είναι τριών ειδών: ανταγωνιστές ασβεστίου, νιτρώδη και β αναστολείς.

«Οι ανταγωνιστές ασβεστίου κατέχουν κορυφαία θέση στην αγορά, σε ό,τι αφορά τα έσοδα από τις πωλήσεις. Διατηρούν την κορυφαία τους θέση από το 1985, οπότε το μερίδιο αγοράς τους ανερχόταν στο 34 %, ενώ το 1989 ανήλθε στο 40 %.

(. . .)

(Στην Ευρώπη), μεταξύ των κορυφαίων κατηγοριών προϊόντων συγκαταλέγονται οι ανταγωνιστές ασβεστίου (34 %) (. . .):

>ΘΕΣΗ ΠΗΝΑΚΑ>

Την περίοδο 1988-1989 το ADALAT χάνει ελαφρά έδαφος και στις πέντε ευρωπαϊκές χώρες (Γαλλία, Ηνωμένο Βασίλειο, Γερμανία, Ιταλία Ισπανία) κυρίως λόγω του ανταγωνισμού της νιφεδιπίνης και της διλτιαζέμης.» 3

2.2. Αρτηριακή υπέρταση

(10) Η αρτηριακή υπέρταση είναι μια καρδιακή νόσος κατά την οποία η αύξηση της τάσης στις αρτηρίες αυξάνει την πίεση του αίματος.

«Η (παγκόσμια) αγορά φαρμάκων για την υπέρταση είναι η μεγαλύτερη αγορά φαρμακευτικών προϊόντων και κατά τα τελευταία πέντε χρόνια γνώρισε πολύ δυναμικό ρυθμό ανάπτυξης ύψους περίπου 10 % ετησίως. Κατ'αυτόν τον τρόπο, οι πωλήσεις στην αγορά αυτή αυξήθηκαν από 10,9 δισ. γερμανικά μάρκα το 1985 σε 14,5 δισεκατομμύρια γερμανικά μάρκα το 1989.» 4

(11) Για την αντιμετώπισή της χορηγούνται τεσσάρων ειδών φάρμακα: αναστολείς του μετατρεπτικού ενζύμου της αγγειοτενσίνης (ΜΕΑ), β αναστολείς, ανταγωνιστές του ασβεστίου και διουρητικά.

«Οι αναστολείς του ΜΕΑ κυριαρχούν στις αγορές όλης της Ευρώπης, όσον αφορά τα έσοδα από τις πωλήσεις. Η κυριαρχία τους είναι ιδιαίτερα έντονη στις μεσογειακές χώρες, όπως η Ιταλία και η Ισπανία, ενώ στο Ηνωμένο Βασίλειο και στη Γερμανία οι ανταγωνιστές τους ασβεστίου και οι β αναστολείς κατέχουν σχετικά ισχυρότερη θέση, όπως φαίνεται στον παρακάτω πίνακα:

>ΘΕΣΗ ΠΗΝΑΚΑ>

» 5

Η Ευρώπη και οι Ηνωμένες Πολιτείες καλύπτουν άνω του 70 % της παγκόσμιας αγοράς.

2.3. Συμφορητική καρδιακή ανεπάρκεια

(12) Η συμφορητική καρδιακή ανεπάρκεια συνίσταται σε καρδιαγγειακή ανεπάρκεια και στις διαταραχές της κυκλοφορίας που προκύπτουν από αυτήν.

«Η παγκόσμια αγορά της συμφορητικής καρδιακής ανεπάρκειας το 1989 αξιολογήθηκε στα 3,2 δισεκατομμύρια γερμανικά μάρκα (. . .):

>ΘΕΣΗ ΠΗΝΑΚΑ>

» 6

Η Ευρώπη κάλυπτε το 40 % της παγκόσμιας αγοράς για την εν λόγω ασθένεια (Ιαπωνία: 14 %, Βόρειος Αμερική: 33 %, λοιπές αγορές: 13 %).

3. Σημασία του προϊόντος

(13) Το προϊόν ADALAT κατέλαβε την 9η θέση μεταξύ των 40 πρώτων φαρμακευτικών προϊόντων στον κόσμο κατά το 1992 έχοντας πραγματοποιήσει παγκόσμιες πωλήσεις ύψους [. . .] (7) εκατομμυρίων δολαρίων ΗΠΑ (περίπου [. . .] εκατομμύρια Ecu).

3.1. Προϊόν μείζονος σημασίας για την Bayer

α) Για τον όμιλο

(14) Από την ετήσια διαχειριστική έκθεση της Bayer (1990) προκύπτει ότι:

«Οι πολύ αποτελεσματικοί ανταγωνιστές του ασβεστίου συγκαταλέγονται μεταξύ των σημαντικότερων θεραπευτικών μέσων για την αντιμετώπιση της στεφανιαίας νόσου και της υπέρτασης. Το προϊόν ADALATE (νιφεδιπίνη) αφού δοκιμάστηκε επί πολλά έτη διατίθεται σήμερα σε περισσότερες από εκατό χώρες (. . .)» 7

(15) Στη συνέχεια η έκθεση επιβεβαιώνει ότι το ADALAT είναι το σημαντικότερο προϊόν της Bayer:

«Το Ψιπροβαζ (. . .) έγινε σε μικρό χρονικό διάστημα το σημαντικότερο φαρμακευτικό μας σκεύασμα μετά το ADALATE.» 8

(16) Εσωτερική έκθεση της Bayer επιβεβαιώνει ότι το ADALAT είναι προϊόν μείζονος σημασίας για την Bayer:

«Η σημερινή εικόνα της Bayer στον τομέα των καρδιαγγειακών παθήσεων συνδέεται στενά με την εμπορική επιτυχία του ADALAT που αποτελεί σήμερα ένα από τα κορυφαία προϊόντα για την αντιμετώπιση της υπέρτασης και της στεφανιαίας νόσου και το προϊόν στο οποίο παραπέμπουν οι ερευνητές σε όλο τον κόσμο.» 9

(17) Από άλλη έκθεση προκύπτει ότι το ADALAT είναι το πρώτο προϊόν της Bayer βάσει του κύκλου εργασιών ([. . .]εκατομμύρια γερμανικά μάρκα το 1991 [περίπου [. . .]εκατομμύρια Ecu], με αύξηση 7 % σε σχέση με το 1990).

(18) Το 1990 το ADALAT κάλυψε το [. . .] του κύκλου εργασιών του ομίλου που πραγματοποιήθηκε από τα φάρμακα που χορηγούνται με ιατρική συνταγή και το [. . .] του κύκλου εργασιών του ομίλου που πραγματοποιήθηκε στον τομέα των καρδιαγγειακών ασθενειών.

(19) Πολλά έγγραφα αναφέρονται στις ιδιότητες του ADALAT που το καθιστούν «κορυφαίο προϊόν με δυναμική παρουσία» 10. Οι ιδιότητες αυτές είναι οι εξής:

«- Στον τομέα των αναστολέων ασβεστίου, το εν λόγω προϊόν χρησιμοποιείται ως αναφορά

- βέβαιη αποτελεσματικότητα

- μπορεί να χρησιμοποιηθεί σε περίπτωση συνδυασμού με άλλες παθολογικές καταστάσεις

- εύκολο στη χρήση

- ανοχή

- προϊόν της Bayer» 11

β) Ένα προϊόν μείζονος σημασίας στις στρατηγικές πωλήσεων των θυγατρικών στα κράτη μέλη

(20) Στην Ισπανία, το ADALAT είναι το πρώτο προϊόν σε πωλήσεις της Bayer Ισπανίας. Το 1992 ο κύκλος εργασιών που πραγματοποίησε η Bayer Ισπανίας από το ADALAT (όλα τα προϊόντα) αντιπροσώπευε το [. . . του συνολικού κύκλου εργασιών της και το [. . .] του κύκλου εργασιών που πραγματοποίησε στον τομέα των καρδιαγγειακών ασθενειών.

(21) Στη Γαλλία, για το 1992, το ADALATE κάλυψε το [. . .] του συνολικού κύκλου εργασιών και το [. . .] του κύκλου εργασιών που πραγματοποιήθηκε στον τομέα των καρδιαγγειακών ασθενειών.

(22) Στο Ηνωμένο Βασίλειο το ADALAT είναι σαφώς το πρώτο προϊόν ως προς τον κύκλο εργασιών της Bayer Ηνωμένου Βασιλείου για το 1992. Πράγματι, το ADALAT καλύπτει το [. . .] του συνολικού κύκλου εργασιών της Bayer Ηνωμένου Βασιλείου και σχεδόν το [. . .] του κύκλου εργασιών της στον τομέα των καρδιαγγειακών ασθενειών.

3.2. Μερίδια αγοράς

(23) Στο πλαίσιο της παρούσας απόφασης παρατίθενται μόνο τα μερίδια αγοράς των υπό εξέταση χωρών, λαμβανομένου υπόψη του γεγονότος ότι στο φαρμακευτικό τομέα οι αγορές είναι εθνικές (βλέπε κατωτέρω σημεία 150-152). Για τις ανάγκες της παρούσας απόφασης, τα μερίδια αγοράς καθορίζονται σε συνάρτηση με τις σημαντικότερες θεραπευτικές ενδείξεις του προϊόντος (στεφανιαία νόσος και υπέρταση).

α) Στη Γαλλία

(24) Η Bayer έχει δηλώσει τα ακόλουθα μερίδια αγοράς, υπολογιζόμενα σε αξία:

- στην αγορά της στεφανιαίας νόσου, το ADALATE (κάψουλες βραδείας δράσης) κατέχει το 5,1 %,

- στην αγορά της υπέρτασης, το ADALATE κατέχει το 4,1 %.

β) Στην Ισπανία

(25) Η Bayer έχει δηλώσει τα ακόλουθα μερίδια αγοράς, υπολογιζόμενα σε αξία:

- στην αγορά της στεφανιαίας νόσου, το ADALAT κατέχει το 7,4 %,

- στην αγορά της υπέρτασης, το ADALAT κατέχει το 8,7 % της αγοράς.

γ) Στο Ηνωμένο Βασίλειο

(26) Η Bayer έχει δηλώσει τα ακόλουθα μερίδια αγοράς, υπολογιζόμενα σε αξία:

- στην αγορά της στεφανιαίας νόσου, το ADALAT κατέχει το 19,6 %,

- στην αγορά της υπέρτασης, το ADALAT κατέχει το 16,6 %.

δ) Στην Κοινότητα των Δώδεκα

(27) Η Bayer έχει δηλώσει τα ακόλουθα μερίδια αγοράς, υπολογιζόμενα σε αξία:

- στην αγορά της στεφανιαίας νόσου το ADALAT, κατέχει το 7,6 %,

- στην αγορά της υπέρτασης το ADALAT, κατέχει το 5,8 % της αγοράς.

ε) Συμπέρασμα

(28) Πρέπει να σημειωθεί ότι στον τομέα των φαρμάκων οι γιατροί και οι ασθενείς συχνά είναι προσηλωμένοι σ' ένα προϊόν με συγκεκριμένο σήμα, ιδιαίτερα για τις χρόνιες ασθένειες. Τούτο ισχύει για το ADALAT, που επωφελείται από τη φήμη της Bayer και που αναγνωρίζεται ως ένα από τα σημαντικότερα προϊόντα για την αντιμετώπιση των εν λόγω ασθενειών. Πρέπει λοιπόν να ληφθεί υπόψη ότι, σε περίπτωση συνταγογράφησης του προϊόντος ADALAT από τον ιατρό, δεν υπάρχουν πολλές πιθανότητες να αντικατασταθεί από ένα άλλο ανταγωνιστικό προϊόν, για παράδειγμα από ένα φάρμακο που φέρει σαν ονομασία την ονομασία της δραστικής ουσίας (generic). Τούτο συμβαίνει τόσο για λόγους ψυχολογικούς (ενδοιασμοί του ασθενούς), όσο και για λόγους κανονιστικών ρυθμίσεων (σε ορισμένες χώρες απαγορεύεται στους φαρμακοποιούς να αντικαταστήσουν το προϊόν που αναφέρει ρητά στη συνταγή του ένας ιατρός με ένα άλλο προϊόν με όμοιες θεραπευτικές ιδιότητες). Το στοιχείο αυτό προσδίδει μια ιδιαίτερη αξία στα μερίδια αγοράς που κατέχει η Bayer στο προϊόν ADALAT, που είναι ήδη σχετικά μεγάλα, ιδιαίτερα στο Ηνωμένο Βασίλειο.

3.3. Παράλληλες εισαγωγές ADALAT

α) Σημαντικές διαφορές τιμών μεταξύ των κρατών μελών οι οποίες ευνοούν τις παράλληλες εισαγωγές

(29) Πάρα πολλά έγγραφα που έχουν βρεθεί στις εγκαταστάσεις διαφόρων εταιρειών της Bayer όπου διενεργήθηκε έλεγχος αναφέρουν τις τιμές των προϊόντων ADALAT στις διάφορες χώρες. Για παράδειγμα, ένα έγγραφο συγκρίνει τις τιμές στις διάφορες χώρες στις 14 Οκτωβρίου 1991:

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

» 12

(30) Τα ανωτέρω στοιχεία επαναλαμβάνονται σε πολλά έγγραφα όπου υπολογίζεται η διαφορά των τιμών μεταξύ ορισμένων χωρών. Χειρόγραφες παρατηρήσεις επισημαίνουν καθαρά τις διαφορές μεταξύ χωρών όπου υπάρχουν χαμηλές τιμές και του Ηνωμένου Βασιλείου.

(31) Το πιο πρόσφατο έγγραφο (18/03/92) παραθέτει τα ακόλουθα συγκριτικά στοιχεία για τις τιμές:

«

Σύγκριση των τιμών ανά περιοχή

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

» 13

Εδώ μπορούμε να παρατηρήσουμε ιδιαίτερα ότι, όσον αφορά τα δισκία ADALAT RETARD των 20 mg, η τιμή στην Ισπανία είναι, ανάλογα με τη συσκευασία, από 35 έως 47 % χαμηλότερη από την τιμή στο Ηνωμένο Βασίλειο, ενώ η τιμή στη Γαλλία είναι χαμηλότερη κατά 24 %. Όσον αφορά τις κάψουλες ADALAT των 10 mg, ανάλογα με τη συσκευασία, η τιμή στην Ισπανία είναι από 48 έως 55 % χαμηλότερη από την τιμή στο Ηνωμένο Βασίλειο. Η τιμή στη Γαλλία είναι χαμηλότερη από 39 έως 45 % από τη βρετανική τιμή.

β) Σημασία των παράλληλων εισαγωγών

i) Προέλευση των παράλληλων εισαγωγών

(32) Πάρα πολλά έγγραφα με στατιστικά στοιχεία που βρέθηκαν στις εγκαταστάσεις διαφόρων εταιρειών του ομίλου Bayer όπου πραγματοποιήθηκε έλεγχος καταγράφουν τακτικά, με στοιχεία που ενημερώνονται μηνιαίως, τις παράλληλες εισαγωγές, σημειώνοντας το ύψος τους και τη χώρα προέλευσης.

(33) Ο επόμενος πίνακας παραθέτει στοιχεία σχετικά με τη χώρα προέλευσης των παράλληλων εισαγωγών για το 1990 και το 1991. Αποτελεί σύνοψη των διαθέσιμων στοιχείων για τα δύο αυτά έτη ως προς την προέλευση των παράλληλων εισαγωγών.

«>ΘΕΣΗ ΠΗΝΑΚΑ>

»14

ii) Μερίδια αγοράς των παράλληλων εισαγωγών

(34) Τα μερίδια αγοράς (Ευρώπη) των παράλληλων εισαγωγών είναι τα ακόλουθα:

«>ΘΕΣΗ ΠΗΝΑΚΑ>

» 15

γ) Κόστος των παράλληλων εισαγωγών

(35) Πάρα πολλά έγγραφα αναφέρουν ότι οι παράλληλες εισαγωγές συγκαταλέγονται μεταξύ των «αδύνατων σημείων» ή «των απειλών» για το ADALAT.

Λόγω της τιμής του προϊόντος, όπως αναφέρεται και ανωτέρω, το Ηνωμένο Βασίλειο είναι μία από τις σημαντικότερες χώρες προορισμού των παράλληλων εισαγωγών. Το 1989 έκθεση της ABPI (Association of British Pharmaceutical Industry) κατέληγε στο εξής συμπέρασμα:

«Οι συνολικές επιπτώσεις των παράλληλων εισαγωγών στην οικονομία του Ηνωμένου Βασιλείου είναι επιβλαβείς (. . .) κατά την εκτίμησή μας η ζημία που υπέστησαν οι παραγωγοί του Ηνωμένου Βασιλείου κατά την περίοδο 1987-1988, λόγω της ανάπτυξης των παράληλων εισαγωγών εις βάρος των πωληθέντων εγχώριων παρασκευασμάτων ανέρχεται σε 350 εκατ. λίρες στερλίνες, ποσό που αντιστοιχεί στο 0,1 % του ακαθάριστου εθνικού προϊόντος το 1987.» 16

Το 1992 έκθεση της Bayer Ηνωμένου Βασιλείου κατέληγε στο εξής συμπέρασμα:

«Υπολογίζεται ότι οι ζημίες για την αγορά του Ηνωμένου Βασιλείου λόγω των παράλληλων εισαγωγών θα ήταν 1,4 δισ. λίρες στερλίνες, εάν υπήρχε απόλυτη ελευθερία στο εμπόριο και απεριόριστη προμήθεια από χώρες όπου το κόστος είναι χαμηλό». 17

3.4. Προοπτικές: Το ADALAT θα παραμείνει και στο μέλλον προϊόν μείζονος σημασίας για την Bayer

(36) Το επόμενο έγγραφο φανερώνει τους στόχους της Bayer για το ADALAT:

«Στόχος της Bayer στον τομέα των καρδιαγγειακών παθήσεων είναι να γίνει το ADALAT το [. . .] προϊόν σε κέρδη και συνταγογράφηση και για τις δύο ενδείξεις (στεφανιαία νόσος και υπέρταση) μέχρι το [. . .].» 18

Η ετήσια έκθεση (1992) του ομίλου Bayer επιβεβαιώνει την επιτυχία του προϊόντος ADALAT:

«Από τα στοιχεία σχετικά με τον κύκλο εργασιών, αποδεικνύεται ότι προωθούμε με συνέπεια το κορυφαίο μας προϊόν, το φάρμακο για την καρδιά και το κυκλοφορικό σύστημα ADALAT (. . .). Τούτο μας επέτρεψε να ισχυροποιήσουμε τη θέση μας ως κορυφαία εταιρεία σε παγκόσμιο επίπεδο στον τομέα των φαρμάκων για την καρδιά και το κυκλοφορικό.» 19

ΤΜΗΜΑ ΙΙ

Bayer

(37) Η Bayer είναι διεθνής όμιλος χημικών προϊόντων που δραστηριοποιείται σε πολλούς διαφορετικούς τομείς. Οι δραστηριότητές του εκτεινονται σε 180 περίπου χώρες και αφορούν 6 τομείς: πολυμερή, οργανικά στοιχεία, βιομηχανικά προϊόντα, υγεία, γεωργία και τεχνικές πληροφόρησης. Ο κύκλος εργασιών του ομίλου Bayer ανήλθε το 1992 στα 41,195 εκατομμύρια γερμανικά μάρκα (περίπου 22,029 εκατομμύρια Ecu). Ο κύκλος εργασιών του τομέα της υγείας ανήλθε το 1992 σε 7,198 εκατομμύρια γερμανικά μάρκα (περίπου 3,849 εκατομμύρια Ecu).

Το 1991-92, στον φαρμακευτικό τομέα ο όμιλος Bayer κατέλαβε παγκοσμίως την όγδοη θέση με πωλήσεις ύψους 4 309,1 εκατομμύρια δολαρίων ΗΠΑ (περίπου 3 264 εκατομμυρίων Ecu).

ΤΜΗΜΑ ΙΙΙ

Χονδρέμποροι φαρμάκων

1. Γενικές παρατηρήσεις

(38) Η διάθεση φαρμακευτικών προϊόντων στην Ευρώπη γίνεται μέσω τριών διαφορετικών οδών: των νοσοκομείων, των φαρμακείων και drugstores και των χονδρεμπόρων.

Τα νοσοκομεία εφοδιάζονται εν γένει άμεσα από τις φαρμακευτικές επιχειρήσεις ή μέσω ενώσεων συλλογικών αγορών. Τα νοσοκομεία απευθύνονται στους χονδρεμπόρους κατ'εξαίρεση. Υπάρχουν περίπου 6 000 νοσοκομεία στην Κοινότητα των Δώδεκα. Η ζήτηση εκ μέρους των νοσοκομείων καλύπτει στη Γαλλία το 11 %, στην Ισπανία το 12 % και στο Ηνωμένο Βασίλειο το 5 %.

Τα φαρμακεία και drugstores εφοδιάζονται σε μικρό ποσοστό άμεσα από τις φαρμακευτικές επιχειρήσεις. Στην Κοινότητα των Δώδεκα υπάρχουν σήμερα 103 500 φαρμακεία και 14 650 drugstores. Οι άμεσες πωλήσεις φαρμακευτικών σκευασμάτων στα φαρμακεία καλύπτει στη Γαλλία το 7 % των πωλήσεων, στην Ισπανία το 3 % και στο Ηνωμένο Βασίλειο το 19 %.

Οι χονδρέμποροι φαρμάκων είναι συνεπώς στην Κοινότητα των Δώδεκα οι κυριότεροι μεσάζοντες ανάμεσα στις φαρμακευτικές επιχειρήσεις και τους εμπόρους λιανικής. Οι ευρωπαίοι χονδρέμποροι προμηθεύουν κατ'αυτόν τον τρόπο το 90 % των φαρμάκων. Είναι περίπου 500 στον αριθμό. Τα φαρμακευτικά σκευάσματα καλύπτουν το 75 έως 95 % του κύκλου εργασιών τους και το περιθώριο κέρδους τους κυμαίνεται από 9,7 έως 16,5 %.

2. Η κατάσταση στη Γαλλία

2.1. Οι χονδρέμποροι που δραστηριοποιούνται στην αγορά (1990)

(39) «>ΘΕΣΗ ΠΗΝΑΚΑ>

» 20

2.2. Η νομοθεσία που εφαρμόζεται στους χονδρεμπόρους

(40) Η γαλλική νομοθεσία (8) που εφαρμόζεται στους χονδρεμπόρους βασίζεται στα εξής:

- στα άρθρα νομοθετικού περιεχομένου L 596, L 596-1, L 598, L 599, L 600 του code de la santι publique (κώδικας Δημόσιας Υγείας) (9),

- στα άρθρα κανονιστικού περιεχομένου σχετικά με τις επιχειρήσεις παρασκευής και χονδρικής πώλησης φαρμακευτικών προϊόντων, άρθρα R.5105 έως R.5516 τον code de la santι publique,

- στην απόφαση της 3ης Οκτωβρίου 1962 (10) που καθορίζει τις υποχρεώσεις των χονδρεμπόρων όσον αφορά τον εφοδιασμό των φαρμακείων με φάρμακα.

Τα ανωτέρω νομοθετικά μέτρα θέτουν τους ακόλουθους κανόνες:

- πρέπει να υπάρχει ένας υπεύθυνος φαρμακοποιός (άρθρο L 596),

- για να συστηθεί μια φαρμακευτική επιχείρηση (που μπορεί να διαθέτει φάρμακα χονδρικώς) πρέπει να εκδοθεί διοικητική άδεια (άρθρο L 598),

- οι φαρμακευτικές επιχειρήσεις πρέπει να λειτουργούν υπό συνθήκες που παρέχουν όλες τις απαραίτητες εγγυήσεις για τη δημόσια υγεία (ειδικά διαμορφωμένες εγκαταστάσεις, ύπαρξη εξοπλισμού, απαραίτητα μέσα και προσωπικό (άρθρο R.5115-6),

- οι χονδρέμποροι πρέπει να διαθέτουν επαρκές απόθεμα φαρμάκων ώστε να εξασφαλίζεται ο εφοδιασμός των ενδιαφερόμενων φαρμακείων (άρθρο R 5115-6, παράγραφος 3).

- το τελευταίο αυτό άρθρο διευκρινίζεται από την απόφαση της 3ης Οκτωβρίου 1962 που προβλέπει ιδιαίτερα ότι

«Kάqe κατάστημα χονδρικής πώλησης φαρμακευτικών προϊόντων (. . .) καθώς και τα υποκαταστήματά του πρέπει να διαθέτουν επί μονίμου βάσεως ένα απόθεμα φαρμακευτικών σκευασμάτων, ώστε να εξασφαλίζεται η κάλυψη της μηνιαίας κατανάλωσης των φαρμακείων του τομέα που εξυπηρετούν και τα οποία ανήκουν στη συνήθη πελατεία του.

Το εν λόγω απόθεμα φαρμακευτικών προϊόντων πρέπει να συνιστά, ως προς τη φύση του, μία "συλλογή" φαρμακευτικών σκευασμάτων όπου θα περιλαμβάνονται τουλάχιστον τα δύο τρίτα του αριθμού των σκευασμάτων που χρησιμοποιούνται ήδη και, ως προς την αξία του, πρέπει να ισοδυναμεί με τη μέση τιμή των μηνιαίων κύκλων εργασιών του προηγούμενου έτους (άρθρο 1).

Κάθε κατάστημα χονδρικής πώλησης φαρμακευτικών προϊόντων, καθώς και τα υποκαταστήματά του πρέπει να είναι σε θέση να εξασφαλίζουν την παράδοση κάθε φαρμακευτικού σκευάσματος χρησιμοποιούμενου σε οποιοδήποτε φαρμακείο που ανήκει στη συνήθη πελατεία του και ευρίσκεται στην περιοχή που εφοδιάζει το κατάστημα εντός είκοσι τεσσάρων ωρών από τη λήψη της παραγγελίας για οποιοδήποτε από τα προϊόντα της "συλλογής".

Οφείλουν να ελέγχουν την προμήθεια σκευασμάτων ώστε να αποφεύγεται ενδεχόμενη εξάντληση των αποθεμάτων τους (άρθρο 2).

Ο τομέας που αναφέρεται στο άρθρο 2 συνίσταται στη γεωγραφική περιοχή στην οποία ο υπεύθυνος φαρμακοποιός του καταστήματος χονδρικής πώλησης φαρμακευτικών προϊόντων ή του υποκαταστήματός του έχει δηλώσει ότι ασκεί τη δραστηριότητά του (άρθρο 3).» 21

(41) Η γαλλική νομοθεσία δεν απαγορεύει τις εξαγωγές. Από την εξέταση του ανωτέρω νομοθετικού κειμένου δεν συνάγεται κανένα έμμεσο εμπόδιο στις εξαγωγές. Συνεπώς, είναι σαφές ότι, κατά τον νομοθέτη, οι εξαγωγές επιτρέπονται.

Αυτή είναι η ερμηνεία και η πρακτική που πάντοτε επικρατούσαν. Ο πρόσφατος νόμος του 1992 και τα διατάγματα εφαρμογής του διευκρινίζουν το θέμα στην κατεύθυνση αυτή και ορίζουν ρητά ό,τι ο νόμος προέβλεπε ήδη κατά τρόπο έμμεσο: ή γαλλική νομοθεσία παραχωρεί στον χονδρέμπορο το μονοπώλιο της διάθεσης φαρμάκων στα φαρμακεία. Ως αντιστάθμισμα στο μονοπώλιο επιβάλλει ορισμένες υποχρεώσεις παροχής δημόσιας υπηρεσίας. Το έδαφος της Κοινότητας εξομειώνεται από το νόμο με το έδαφος της Γαλλίας και οι χονδρέμποροι έχουν κάθε δικαίωμα, εφόσον έχουν εκπληρώσει την υποχρέωση παροχής της δημόσιας υπηρεσίας, να πραγματοποιούν εξαγωγές σε άλλες χώρες της Κοινότητας.

(42) Οι παραγωγοί δεν υπόκεινται σε καμία νομική υποχρέωση ως προς τις παραδόσεις στους χονδρεμπόρους ή τον εφοδιασμό της εθνικής αγοράς.

3. Η κατάσταση στην Ισπανία

3.1. Οι χονδρέμποροι που υπάρχουν στην αγορά (1990)

(43) «>ΘΕΣΗ ΠΗΝΑΚΑ>

» 22

3.2. Η νομοθεσία που εφαρμόζεται στους χονδρεμπόρους

(44) Η ισπανική νομοθεσία που εφαρμόζεται στους χονδρεμπόρους φαρμάκων βασίζεται στο υπουργικό διάταγμα της 7ης Απριλίου 1964 (11) που συμπληρώνεται από το υπουργικό διάταγμα της 5ης Μαΐου 1965 (12). Το 1990 εκδόθηκε συμπληρωματικά ο νόμος περί φαρμάκων που διευκρινίζει τον προηγούμενο νόμο χωρίς να τον τροποποιεί (13).

Η εν λόγω νομοθεσία βασίζεται σε κανόνες παρόμοιους με τους κανόνες της γαλλικής νομοθεσίας:

- πρέπει να υπάρχει ένας υπεύθυνος φαρμακοποιός (κεφάλαιο IV, άρθρο 14 και επόμενα του διατάγματος του 1964),

- για να συσταθεί φαρμακευτική επιχείρηση πρέπει να εκδοθεί διοικητική άδεια (κεφάλαιο Ι, άρθρο 1 και επόμενα του υπουργικού διατάγματος του 1964),

- οι φαρμακευτικές επιχειρήσεις πρέπει να λειτουργούν με συνθήκες που παρέχουν κάθε εγγύηση για τη δημόσια υγεία (κεφάλαιο ΙΙ, άρθρο 9 και επόμενα του υπουργικού διατάγματος του 1964),

- οι χονδρέμποροι πρέπει να διατηρούν μόνιμα επαρκές απόθεμα για την περιφέρεια όπου ασκούν τις δραστηριότητές τους (κεφάλαιο ΙΙΙ, άρθρο 12 του υπουργικού διατάγματος του 1964). Το 1964 ο όρος «περιφέρεια» σήμαινε τις επαρχίες. Σήμερα σημαίνει τις αυτόνομες κοινότητες. Το «επαρκές απόθεμα» προσδιορίστηκε σε κατάλογο που δημοσιεύθηκε στο υπουργικό διάταγμα του 1965. Ο κατάλογος αυτός δεν έχει ενημερωθεί από το 1965.

(45) - Η ισπανική νομοθεσία δεν προβλέπει την υποχρέωση εφοδιασμού των φαρμακείων.

- Όσον αφορά τις εξαγωγές, ο νόμος του 1990, επιβεβαιώνοντας την εφαρμοζόμενη πρακτική, προβλέπει ρητά στο άρθρο 82 το δικαίωμα των χονδρεμπόρων φαρμάκων να πραγματοποιούν εξαγωγές.

(46) - Οι παραγωγοί δεν υπόκεινται σε καμία νομική υποχρέωση όσον αφορά τις παραδόσεις στους χονδρεμπόρους ή τον εφοδιασμό της εθνικής αγοράς.

ΤΜΗΜΑ IV

Αδιάλειπτες εμπορικές σχέσεις της Bayer Γαλλίας και της Bayer Ισπανίας με τους χονδρέμπορους πελάτες τους

1. Στη Γαλλία

(47) Η Bayer Γαλλίας διατηρεί αδιαλείπτως επιχειρηματικές σχέσεις με τους χονδρεμπόρους που της παραγγέλλουν τακτικά το ADALATE και άλλα φάρμακα για να καλύψουν τη ζήτηση των φαρμακείων που πρέπει να εφοδιάσουν. Οι άμεσες παραδόσεις του παραγωγού στα φαρμακεία είναι σπάνιες και δεν περιλαμβάνονται στη γενική εμπορική πολιτική της Bayer Γαλλίας.

Οι χονδρέμποροι φαρμακευτικών προϊόντων συνιστούν συνεπώς τη φυσική πελατεία της Bayer Γαλλίας που, κατά κανόνα, τους εφοδιάζει κατόπιν παραγγελίας τους, εκτός ιδιαιτέρων περιπτώσεων.

Σε καθεμία από τις τρεις μεγαλύτερες επιχειρήσεις χονδρικού εμπορίου στη Γαλλία, την OCP, την CERP Rouen και την CERP Lorraine (που καλύπτουν μόνον αυτές τουλάχιστον το 80 % της αγοράς), εφαρμόζονται παραπλήσιες διαδικασίες:

1.1. Όσον αφορά την έναρξη των εμπορικών σχέσεων

(48) - Οι εμπορικές σχέσεις της OCP και της Bayer Γαλλίας χρονολογούνται από τις αρχές του αιώνα. Δημιουργήθηκαν από τη σύσταση των δύο εταιρειών και δεν έχουν διακοπεί ποτέ έκτοτε. Ο χονδρέμπορος είναι ο κλασικός πελάτης κάθε παραγωγού φαρμακευτικών προϊόντων που θέλει να διαθέσει τα προϊόντα του στη Γαλλία.

- H CERP Rouen έδωσε παρόμοιες πληροφορίες: οι εμπορικές σχέσεις υφίστανται από την ίδρυση της CERP Rouen το 1919. Έκτοτε η CERP Rouen εφοδιάζεται ανέκαθεν από την Bayer Γαλλίας.

- Η CERP Lorraine έδωσε παρόμοιες πληροφορίες: οι εμπορικές σχέσεις χρονολογούνται από την ίδρυση της CERP Lorraine το 1935 και δεν έχουν διακοπεί καθ'όλη τη διάρκεια λειτουργίας της CERP Lorraine και της Bayer Γαλλίας στη Γαλλία.

1.2. Όσον αφορά τις συνήθεις εμπορικές σχέσεις

(49) - Για την OCP η παραγγελία γίνεται συνήθως τηλεφωνικώς. Το τιμολόγιο αποστέλλεται αργότερα από την Bayer Γαλλίας. Η εξόφληση γίνεται συνήθως εντός των επόμενων 90 ημερών

- Για την CERP Rouen οι παραγγελίες γίνονται συνήθως σε εβδομαδιαία βάση μέσω ηλεκτρονικού ταχυδρομείου. Η παραγγελία εκτελείται από την Bayer Γαλλίας συνήθως μέσα σε λίγες ημέρες και σπανίως σε διάστημα μεγαλύτερο της εβδομάδας. Η CERP Rouen εκδίδει κατά την παράδοση απόδειξη παραλαβής που της επιτρέπει να ελέγχει τις παραδόσεις. Η Bayer Γαλλίας αποστέλλει το τιμολόγιο αργότερα.

- Για την CERP Lorraine οι παραγγελίες χωρίζονται συνήθως ανάλογα με τον προορισμό τους: όσον αφορά τις παραγγελίες που προορίζονται για τη Γαλλία, οι παραγγελίες γίνονται αυτόματα από την «αλυσίδα εφοδιασμού», ο υπολογιστής της οποίας παραγγέλει αυτομάτως ανάλογα με το ύψος των αποθεμάτων. Όσον αφορά τις παραγγελίες που προορίζονται για εξαγωγή (κράτη μέλη και τρίτες χώρες), δεν είναι τακτικές διότι εξαρτώνται από τη ζήτηση των ξένων πελατών, των οποίων οι ανάγκες δεν μπορούν να εκτιμηθούν με ακρίβεια εκ των προτέρων από την CERP Lorraine. Για τον λόγο αυτόν οι παραγγελίες αυτές διαβιβάζονται χωριστά από τις παραγγελίες για τη Γαλλία. Οι συνήθεις παραγγελίες γίνονται μέσω τηλεομοιοτυπίας ή τηλεφώνου και σπανιότερα δι' απλής επιστολής. Η Bayer Γαλλίας στέλνει αργότερα το τιμολόγιο.

1.3. Τα τιμολόγια

(50) Στα τιμολόγια που στέλνει η Bayer Γαλλίας στους χονδρεμπόρους πελάτες της αναγράφονται οι γενικοί όροι πώλησης. Το γαλλικό τιμολόγιο περιλαμβάνει στην εμπρόσθια όψη του μια σαφή ένδειξη στο αριστερό κάτω μέρος του εγγράφου με κεφαλαία γράμματα που παραπέμπει στην οπίσθια όψη του:

«Βλ. στην οπίσθια όψη τους γενικούς όρους πώλησης» 23

Οι όροι αυτοί είναι ουδέτεροι: είναι οι συνήθεις όροι μιας σύμβασης προμήθειας εμπορευμάτων.

1.4. Διαδικασίες σε περίπτωση προβλημάτων παράδοσης

(51) Τα συνήθη προβλήματα παράδοσης διευθετούνται εν γένει τηλεφωνικώς. Όσον αφορά τα ιδιαίτερα προβλήματα που παρουσιάζονται στην εν λόγω υπόθεση, όλοι οι χονδρέμποροι έχουν διαμαρτυρηθεί τηλεφωνικώς, έχουν αποστείλει (σπανίως) επιστολές διαμαρτυρίας και ακόμη, σε ορισμένες περιπτώσεις, έχουν αποστείλει τις παραγγελίες τους με συστημένη επιστολή προσπαθώντας να υποχρεώσουν την Bayer Γαλλίας να εκτελέσει την παράδοση (ματαίως). Τα στοιχεία αυτά παρατίθενται κατωτέρω κατά την λεπτομερή έκθεση των περιπτώσεων ακύρωσης παραδόσεων και της αιτιολογίας τους, που αποτελούν το αντικείμενο της παρούσας απόφασης.

2. Στην Ισπανία

(52) Η κατάσταση που επικρατεί είναι παρόμοια με εκείνη της Γαλλίας.

Όσον αφορά τις αδιάλειπτες εμπορικές σχέσεις, οι επαφές μεταξύ των χονδρεμπόρων φαρμακευτικών προϊόντων και της Bayer Ισπανίας είναι τακτικές και συχνές. Οι παραγγελίες γίνονται συνήθως μέσω τηλεφώνου ή ηλεκτρονικού ταχυδρομείου και τα τιμολόγια αποστέλλονται αργότερα.

Στο ισπανικό τιμολόγιο στους «όρους πώλησης» 24 αναφέρεται ότι:

«Η αποδοχή των εμπορευμάτων συνεπάγεται τη συμμόρφωση με τους ακόλουθους όρους πώλησης.» 25

Ακολουθούν οι συνήθεις όροι μιας σύμβασης προμήθειας εμπορευμάτων.

ΤΜΗΜΑ V

Παρεμπόδιση των παράλληλων εξαγωγών ADALAT στο Ηνωμένο Βασίλειο

Ι. ΣΥΜΠΕΡΙΦΟΡΑ ΣΤΟ ΕΣΩΤΕΡΙΚΟ ΤΟΥ ΟΜΙΛΟΥ BAYER

1. Οι παράλληλες εξαγωγές: μόνιμο πρόβλημα για την Bayer

1.1. Γενικότερη ανησυχία εδώ και πολλά χρόνια

(53) Σε πάρα πολλά έγγραφα διατυπώνεται η μόνιμη ανησυχία που δημιουργούν οι παράλληλες εισαγωγές ADALAT, ιδιαίτερα για το Ηνωμένο Βασίλειο.

(54) Για παράδειγμα, το 1988 ένα υπόμνημα για εσωτερική χρήση της Bayer Ηνωμένου Βασιλείου αναφέρει:

«Σύσκεψη ανταλλαγής ιδεών σχετικά με τις παράλληλες εισαγωγές.»

«Στόχος της παρούσας σύσκεψης ανταλλαγής ιδεών σχετικά με τις παράλληλες εισαγωγές είναι να διερευνηθούν ιδέες για την περιστολή της δυνητικής αύξησης της ζήτησης για ADALAT από το εξωτερικό (. . .).» 26

(55) Το 1989 διατυπώνεται η ίδια ανησυχία:

«Αναμφίβολα η κύρια αιτία της συνολικής μείωσης των πωλήσεων κατά το διάστημα αυτό είναι η σημαντική αύξηση των παράλληλων εισαγωγών της σειράς προϊόντων ADALAT, και ιδιαίτερα του σκευάσματος των 20 mg του ADALAT RETARD. Οι παράλληλες εισαγωγές ADALAT RETARD 20 mg καλύπτουν σήμερα περίου το 25 % των πωλήσεων του εν λόγω προϊόντος στο Ηνωμένο Βασίλειο.» 27.

Στο τέλος του 1989 η ABPI (Association of British Pharmaceutical Industry) αποφασίζει να εκπονήσει μελέτη για να προσδιορισθεί το ύψος των παράλληλων εισαγωγών. Το σχέδιο στηρίζεται από όλους τους μεγάλους παραγωγούς και η Bayer Ηνωμένου Βασιλείου αναφέρει:

«Προσπαθούμε να προσδιορίσουμε το πραγματικό ύψος των παράλληλων εισαγωγών, που τοποθετείται από επίσημες πηγές μεταξύ των 70-300 εκατ. λιρών στερλινών. Το ADALAT επηρεάζεται αρνητικά και έχουμε όφελος να στηρίξουμε το πρόγραμμα.» 28

(56) Το 1990, στις εκθέσεις της Bayer Ηνωμένου Βασιλείου επισημαίνεται η πηγή των προβλημάτων:

«Η PH (PHARMA) (14) παρά τη διαρκή πτώση των πωλήσεων του ADALAT λόγω των παράλληλων εισαγωγών είχε πολύ καλή πορεία (. . .).(14) PH (=PHARMA): Τμήμα φαρμακευτικών προϊόντων της εταιρείας.» 29

(. . .) «Το τμήμα φαρμακευτικών προϊόντων της εταιρείας εξακολουθεί να υφίσταται μείωση των πωλήσεων του ADALAT λόγω των παράλληλων εισαγωγών (. . .).» 30

(57) Το 1991 νέες εκθέσεις αναφέρουν ότι οι παράλληλες εισαγωγές συνεχίζονται:

(. . .) «πρόοδος του ADALAT RETARD των 20 mg παρά τις παράλληλες εισαγωγές !» 31

(58) Το 1992 το πρόβλημα εξακολουθεί να επισημαίνεται σε έγγραφα:

«Τα πρώτα δείγματα από τη διάθεση στην αγορά του ADALAT LA εξακολουθούν να είναι θετικά και βελτιώνονται κάθε εβδομάδα (. . .) Εν τούτοις, υπάρχει έντονη ανησυχία σχετικά με τη διαρκή αύξηση των παράλληλων εισαγωγών που επηρεάζουν δυσμενώς τον τομέα μας.» 32

1.2. Μελέτες και έρευνες για το πρόβλημα των παράλληλων εξαγωγών

(59) Για να μελετήσει το πρόβλημα η Bayer δημιούργησε ομάδες για την εξεύρεση λύσεων.

(60) Το 1988 πραγματοποιήθηκε στην Bayer Ηνωμένου Βασιλείου «Σύσκεψη για την ανταλλαγή ιδεών σχετικά με τις παράλληλες εισαγωγές» 33. Κατά τη σύσκεψη αυτή προτάθηκαν διάφορα μέσα για την περιστολή της προβλεπόμενης αύξησης της ζήτησης για το «ξένο» ADALAT.

«Στόχος αυτής της ανταλλαγής ιδεών σχετικά με τις παράλληλες εισαγωγές ήταν να διερευνηθούν προτάσεις για την περιστολή της δυνητικής αύξησης της ζήτησης για ADALAT από το εξωτερικό. Οι ιδέες που προτάθηκαν στη σύσκεψη μπορούν να χωρισθούν σε τέσσερις ομάδες.

Δράση στον τομέα της προώθησης

Ενέργειες με βραχυπρόθεσμα αποτελέσματα που μπορούν να τεθούν άμεσα σε εφαρμογή

Διοχέτευση αποθεμάτων από το Ηνωμένο Βασίλειο στην εταιρεία που πραγματοποιεί παράλληλες εισαγωγές

Μείωση της τιμής στο Ηνωμένο Βασίλειο

Συμμετοχή σε εμπορικές εκθέσεις για την προώθηση του προϊόντος σε τοπικό επίπεδο

Αίτηση παροχής δωρεάν αποθέματος από την Bayer ΟΔΓ για την χρηματοδότηση του τομέα της προώθησης των προϊόντων

Προσαρμογή της διαδικασίας πίστωσης/τιμολόγησης κατά τρόπο που να βοηθά τους χονδρεμπόρους

Δωρεάν διάθεση αποθεμάτων του HB στα νοσοκομεία

Αύξηση των απευθείας πωλήσεων

Χρησιμοποίηση μεθόδων πωλήσεων από απόσταση

Στόχευση προβληματικών περιοχών και πραγματοποίηση εντατικών πωλήσεων στους διανομείς

Αύξηση της έκπτωσης προς τις επιχειρήσεις χονδρικής πώλησης κατά 0,34 % για την εξάλειψη των προβαλλόμενων επιχειρημάτων περί μη απόσβεσης των πραγματοποιηθεισών επενδύσεων από τις εν λόγω επιχειρήσεις.

Ενέργειες στον τομέα του μάρκετινγκ

Μεσοπρόθεσμα μέτρα

Διεξαγωγή προγράμματος ενημέρωσης για τις καρδιαγγειακές παθήσεις

Ένταση των προσπαθειών για την κατάρτιση των γενικών γιατρών

Προώθηση ειδικών σειρών προϊόντων που διατίθενται αποκλειστικά στο Ηνωμένο Βασίλειο

Συσκευασίες που να ανταποκρίνονται στις ανάγκες των ασθενών

Διάθεση συσκευασίας ποικίλλων μεγεθών στο Ηνωμένο Βασίλειο

Δημιουργία αριθμών σειρών ειδικά για το Ηνωμένο Βασίλειο

Έκδοση ιατρικού ενημερωτικού φυλλαδίου για την πρόληψη των καρδιαγγειακών νοσημάτων

Διακοπή της προώθησης της κάψουλας

Διακοπή της διάθεσης του ADALAT RETARD των 20 mg για ένα διάστημα

Αναγραφή της ένδειξης Bayer Ηνωμένου Βασιλείου στη συσκευασία της κάψουλας

Διεξαγωγή ενημερωτικής εκστρατείας στον τύπο όλης της χώρας

Πρόσληψη ομιλητή για συσκέψεις με χονδρεμπόρους

Ανάπτυξη στενότερων σχέσεων με την Royal Pharmaceutical Society.

Νομικά μέτρα

Παροχή βοήθειας στους φαρμακοποιούς για την εξάλειψη του "clawback"

Άσκηση αγωγής εναντίων όλων των χρηστών που δεν διαθέτουν άδεια

Παροχή πληροφοριών σχετικά με τους λογαριασμούς πελατών στις αρμόδιες για τον ΦΠΑ αρχές, στην εφορία, στα τελωνεία κλπ.

Προβολή των παράνομων παράλληλων εισαγωγών

Δράση της εταιρείας

Μακροπρόθεσμα μέτρα

Διεξαγωγή συζητήσεων με Υπουργείο Υγείας και Κοινωνικών Ασφαλίσεων

Περιορισμός της προμήθειας από το εξωτερικό

Κατανομή των αποθεμάτων ADALAT από την Bayer AG αντίθετα με τις αυστηρές προβλέψεις της αγοράς

Συνεργασία με άλλους παραγωγούς

Εξαγορά χονδρεμπόρου

Καμία ενέργεια

Ορισμένες από τις ιδέες αυτές είναι προφανώς ακραίες, αλλά σκοπός της σύσκεψης ήταν να διερευνηθούν όσο το δυνατόν περισσότεροι τρόποι δράσης.» 34

(61) Το 1989 συνεδρίασε η ομάδα προβληματισμού «ΕΚ 92». Στα πρακτικά της σύσκεψης αναφέρεται κυρίως:

«Εν γένει, όλοι οι εκπρόσωποι από χώρες όπου επικρατούν χαμηλές τιμές αναφέρθηκαν στον κίνδυνο παράλληλων εισαγωγών από τις χώρες τους.» 35

Κατά τη σύσκεψη αυτή δημιουργήθηκαν ομάδες που τέθηκαν υπό την ευθύνη ανώτατων στελεχών της Bayer. Μεταξύ αυτών περιλαμβάνεται η ομάδα «Τιμές μεταβίβασης, παράλληλες εισαγωγές και επανεισαγωγές.» 36

(62) Το 1990 η ομάδα προβληματισμού «ΕΚ 92» πραγματοποιεί επανειλημμένα συσκέψεις:

«Πώς μπορούμε να κερδίσουμε τον έλεγχο των "ευρω-αγορών" από τις επιχειρήσεις χονδρικής πώλησης και τα νοσοκομεία;»

(. . .)«η ομάδα έκανε τις ακόλουθες συστάσεις: (. . .) 3. Εντοπισμός των πιθανών ευρωπαϊκών επιχειρήσεων χονδρικής πώλησης.» 37

(63) Το 1991 η ίδια ομάδα εξακολουθεί να διατυπώνει προτάσεις:

«(. . .) Προς το παρόν, η παραγωγή της ΡΗ θα παραμείνει στην Ισπανία (. . .). Πρέπει, ωστόσο, να συζητηθεί η μελλοντική στρατηγική διανομής, ιδιαίτερα όσον αφορά την πιθανή συνεργασία με επιχειρήσεις χονδρικής πώλησης του Ηνωμένου Βασιλείου.» 38

(64) Το 1992 πραγματοποιεί σύσκεψη η «ομάδα εργασίας των χονδρεμπόρων» και αναφέρει ότι οι παράλληλες εισαγωγές συνεχίζονται και ότι πρέπει να ληφθούν μέτρα όπως τα εξής:

«(. . .)

Πρόγραμμα πολλαπλών σταδίων:

1. Να καταστεί κατανοητό στους χονδρεμπόρους ότι ο άμεσος εφοδιασμός είναι αντίδραση στις εισαγωγές (απειλή)

2. Περιφερειακός **άμεσος εφοδιασμός φαρμακείων από χονδρεμπόρους με συνεργεία ταχείας παράδοσης

(3) Μερίδιο σε χονδρεμπόρους που καλύπτουν όλη τη χώρα***

(> 75 %), ώστε να είμαστε παρόντες στον ανταγωνισμό των υποκαταστάτων (ενδεχομένως περαιτέρω ανάπτυξη των χονδρεμπόρων σε ένα μέρος της σειράς των προϊόντων

*) Δεν αποζημιώνονται οι επιστροφές εισαγωγών

*) πιθανό Εκστρατεία ενημέρωσης ενδιαφερομένων με παρεμφερή συμφέροντα σχετικά με το ύψος των τιμών (π.χ. ABDA, χονδρεμπόριο)

**) εναλλακτική λύση Συνεργασία με περιφερειακούς χονδρεμπόρους, καθόλου ιδανική περίπτωση λόγω του κινδύνου εξάρτησης

***) εναλλακτική λύση Συγκρότηση νέας επιχείρησης χονδρικού εμπορίου "MPS-eigenen", αλλά θα χρειαζόταν περισσότερο χρόνο από ό,τι η εξαγορά (2 έτη) και η σχέση κόστους ωφέλειας είναι αμφισβητήσιμη

(. . .)» 39

2. Ολοκληρωμένο σύστημα πληροφόρησης σχετικά με τις παράλληλες εισαγωγές στο πλαίσιο του ομίλου Bayer

2.1. Μόνιμη ανταλλαγή πληροφοριών σχετικά με τις παράλληλες εισαγωγές μεταξύ των διαφόρων εταιρειών Bayer

(65) Μετά τη «Haupt´lndertreffen» του Travemόnde (22. 9. 1991) κατά τη διάρκεια της οποίας ελήφθησαν μείζονος σημασίας αποφάσεις (βλέπε κατωτέρω, σημείο 76), η Bayer Ηνωμένου Βασιλείου αποστέλλει εγκύκλιο σε όλες τις χώρες όπου οι τιμές είναι χαμηλές:

«Αγαπητέ κ. Acebillo,

ADALAT/Παράλληλες εισαγωγές

Αναφέρομαι στις πρόσφατες συζητήσεις μας κατά τη "Κορυφαία σύσκεψη χωρών" και θα ήθελα να σας αποστείλω πρόσφατα στοιχεία σχετικά με τις ποσότητες παράλληλων εισαγωγών ADALAT στο Ηνωμένο Βασίλειο. Συνημμένα θα βρείτε:

1. Ποσότητες των διαφόρων μορφών και συσκευασιών που πωλήθηκαν στο Ηνωμένο Βασίλειο τους τελευταίους δώδεκα μήνες μέχρι τον Σεπτέμβριο του 1991.

2. Τις χώρες προέλευσης.

Τα στοιχεία αυτά προέρχονται από το IMS (Βρετανικός Φαρμακευτικός Οδηγός) και την Taylor Nelson Healthcare (έλεγχος των παράλληλων εισαγωγών). Ωστόσο, και οι δύο εταιρείες διεξαγωγής ερευνών μας παρέχουν μόνο ποσότητες και τα αντίστοιχα μεγέθη της συσκευασίας. Συνδέουμε τα κουτιά με τις χώρες προέλευσης ως εξής:

1. Κάψουλες ADALAT των 5 mg

16.190 κουτιά - Βέλγιο

4.282 κουτιά - Γαλλία

2. Κάψουλες ADALAT των 10 mg

66.238 κουτιά - Γερμανία

55.691 κουτιά - Γαλλία

147.665 κουτιά - Βέλγιο/Γαλλία

3. Δισκία ADALAT RETARD των 20 mg

249.945 κουτιά - Ιταλία

1.005.042 κουτιά - Ελλάδα/Ισπανία

257.838 κουτιά - Ισπανία

Νομίζω ότι όλοι συμφωνήσαμε να συζητηθεί το θέμα με αντικειμενικότητα και να καταβάλουμε κάθε δυνατή προσπάθεια για να συγκεντρώσουμε στοιχεία και να συζητήσουμε με βάση αυτά αντί να διατυπώνουμε υποθέσεις Όλα τα ενδιαφερόμενα μέρη θα έπρεπε να συνεργαστούν στενά για την ανεύρεση των στοιχείων. Ωστόσο, θα σας παρακαλούσα να διαβιβάσετε στους συνεργάτες σας την παράκληση να εργαστούν με σύμπνοια αντί να υπερασπίζουν απλώς τις θέσεις τους!

Σας ευχαριστώ για τη συνεργασίας σας

Με εκτίμηση

Klaus Behrend

Κοινοποίηση

Dr. Kley - Region 2

David St George

Roger Cuff

Κοινοποιήθηκε επίσης στους:

Δρα G Pecci - Ιταλία

K F Schφnig - Γαλλία

Δρα K Bohle - Βέλγιο

K A Zumbaum - Λεβερκούζεν» 40

Όλοι οι παραλήπτες της ανωτέρω επιστολής είναι είτε γενικοί διευθυντές της εταιρείας είτε ειδικοί στις έρευνες αγοράς και τις παράλληλες εισαγωγές. Συνεπώς, το θέμα των παράλληλων εισαγωγών μελετάται στο υψηλότερο επίπεδο λήψης αποφάσεων και ευθύνης.

(66) Οι απαντήσεις που ελήφθησαν και περιλαμβάνονται στο φάκελο είναι οι εξής:

Στην απάντηση της Bayer Ελλάδος αναφέρεται:

«(. . .) Αντίθετα με τις πληροφορίες σας σχετικά με τον όγκο των εξαγωγών από την Ελλάδα και την Ισπανία, πρέπει να σας ενημερώσουμε ότι κατά τη γνώμη μας οι αναφερόμενες ποσότητες είναι ανακριβείς.

Σας πληροφορούμε ότι σχεδιάζουμε να πωλήσουμε 1 220 000 κουτιά το 1991. Υποθέτουμε ότι 850 000 κουτιά από αυτά θα χρησιμοποιηθούν στην Ελλάδα.» 41

Αντίγραφο της επιστολής αυτής διαβιβάστηκε στην Bayer ΑΓ στο Leverkousen (14).

Στην απάντηση της Bayer Βελγίου αναφέρεται:

«Κατανοούμε τα ερωτήματά σας.

Ωστόσο, τα στοιχεία για τα Βέλγιο έχουν ως εξής:

(1) Κάψουλες ADALAT των 5 mg:

Εικαζόμενες εξαγωγές προς το Ηνωμένο Βασίλειο: 16.190 κουτιά.

Εικαζόμενες εξαγωγές προς την Κύπρο: περίπου 30.000 κουτιά, δηλαδή συνολικά περίπου 46.000 κουτιά.

Φέτος (Ιαν.-Νοέμ.) η Bayer Βελγίου πώλησε 19.349 κουτιά στο Βέλγιο.

Σχόλιο: εξ όσων γνωρίζουμε, δεν έχει γίνει σχεδόν καμία εξαγωγή.

(2) Κάψουλες ADALAT των 10 mg:

147.665 Βέλγιο/Γαλλία;

Αδυνατούμε να καταλάβουμε τι σημαίνει Βέλγιο/Γαλλία.

Εφέτος (Ιαν.-Νοέμ.) η Bayer Βελγίου πώλησε 760.817 κουτιά.

Σχόλιο: οι εξαγωγές των αναφερόμενων ποσοτήτων κάψουλας ADALAT των 10 mg στο Ηνωμένο Βασίλειο είναι εξαιρετικά απίθανες.

Μήπως τα εν λόγω εμπορεύματα είναι προϊόν παραποίησης; (. . .)» 42

Αντίγραφο της επιστολής αυτής διαβιβάστηκε στο Leverkusen.

Για τη Γαλλία, αντίγραφο της επιστολής της Bayer Ηνωμένου Βασιλείου περιλαμβάνεται στο φάκελο με τις εξής χειρόγραφες σημειώσεις: «Αδύνατο» 43 (δίπλα στον αριθμό που αποδίδεται στη Γαλλία για τις κάψουλες των 5 mg) και «Ποια από τις δύο;» 44 (δίπλα στον αριθμό που αποδίδεται στη Γαλλία και το Βέλγιο για τις κάψουλες των 10 mg).

(67) Άλλα έγγραφα δείχνουν ότι η Bayer Ηνωμένου Βασιλείου ενημερώνεται συχνά από τις άλλες θυγατρικές. Για παράδειγμα, από την Ιρλανδία και το Βέλγιο:

«Θα είχατε την καλοσύνη να με ενημερώσετε για τη σημερινή κατάσταση σχετικά με τη νιφεδιπίνη (Elan), διότι η Γερμανία μας θέτει και πάλι ερωτήματα για το θέμα αυτό.» 45

Μια χειρόγραφη σημείωση αναφέρει ότι το κείμενο εστάλη με τέλεξ στο Leverkusen.

(68) «Η Bayer Δανίας μας πληροφορεί ότι επαγρυπνούν για το ενδεχόμενο παράλληλων εισαγωγών. Καθώς πρόκειται για μια τόσο μικρή χώρα με τόσο μικρό κύκλο εργασιών, κάτι τέτοιο θα γινόταν γρήγορα αντιληπτό.» 46

2.2. Συγκέντρωση των πληροφοριών στο Leverkusen

(69) Τα έγγραφα που παρατίθενται στις παραγράφους 65-68 δείχνουν ότι όλες οι πληροφορίες που συγκεντρώνονται από τις θυγατρικές διαβιβάζονται συστηματικά στο Leverkusen.

Για παράδειγμα σε επιστολή της Bayer Γαλλίας προς το Leverkusen αναφέρεται:

«Θέμα: Ηνωμένο Βασίλειο

Σας ευχαριστώ για τις στατιστικές σχετικά με τις παράλληλες εισαγωγές προς το Ηνωμένο Βασίλειο. Τα στοιχεία είναι διαφωτιστικά.

Πρέπει να συμπεράνουμε ότι οι εισαγωγές από τη Γαλλία αυξήθηκαν με ταχύ ρυθμό από το τέταρτο τρίμηνο του 1989.

Η κατάσταση, όπως την επισημάνατε, επιβάλλει μεγάλη προσοχή με όλους τους πελάτες» 47

Σε επιστολή της Bayer Κάτω Χωρών στο Leverkusen αναφέρεται επίσης:

«Διά της παρούσης σας αποστέλλουμε πληροφορίες σχετικά με τις πωλήσεις και τη χώρα προέλευσης των παράλληλων εισαγωγών ADALAT στις Κάτω Χώρες.» 48

Ομοίως, το ακόλουθο υπόμνημα που διαβιβάστηκε στο Leverkusen αναφέρει:

«Έκθεση σχετικά με την επίσκεψη της Bayer Ιταλίας στις 18-19 Μαΐου 1991.

(1) ADALAT (. . .)

1.3. Οι παράλληλες εισαγωγές κάψουλας φαίνεται ότι συνεχίζονται. Υπολογίζονται σε 100.000 έως 150.000 κουτιά το 1990.» 49

Με πολλά έγγραφα κοινοποιούνται τακτικά στο Leverkusen στατιστικές σχετικά με τις παράλληλες εισαγωγές.

2.3. Άλλα μέσα πληροφόρησης σχετικά με τις παράλληλες εισαγωγές

α) Άλλα μέσα εκτός της Bayer

(70) Για να τελειοποιήσει τις γνώσεις της σχετικά με την αγορά η Bayer χρησιμοποιεί επίσης μέσα μέτρησης των παράλληλων εξαγωγών που δεν προέρχονται από τις υπηρεσίες της, όπως προκύπτει από την κατωτέρω έκθεση εξωτερικού συμβούλου στον οποίο ανέθεσε η Bayer μια μελέτη σχετικά με τις παράλληλες εισαγωγές:

«Περιγραφή του προγράμματος

Έχουν διατυπωθεί αμφιβολίες σχετικά με την αξιοπιστία μιας σειράς πηγών πληροφοριών του κλάδου για τη μέτρηση ορισμένων παραμέτρων. Το εν λόγω πρόγραμμα αφορά τη σύγκριση στοιχείων σχετικά με τις παράλληλες και ανά κατηγορία εισαγωγές που προέρχονται από μία πλειάδα βιομηχανικών πηγών και συγκεκριμένα τις ακόλουθες:

British Pharmaceutical Index (B.P.I.) - I.M.S. (16)

Medical Data Index (M.D.I.) - I.M.S.

Scriptcount - Taylor Nelson

Parallel Import Monitor - Taylor Nelson

D.H.S.S. data

Η σύγκριση έγινε με την εξέταση των στοιχείων για πέντε προϊόντα και συγκεκριμένα (. . .), το ADALAT, (. . .).

Πίνακας: Σύγκριση των στοιχείων για τις παράλληλες εισαγωγές της Parallel Import Monitor και της B.P.I. (. . .)(16) IMS = Intercontinental Medical Statistics.» 50

(71) Η Bayer Ηνωμένου Βασιλείου λαμβάνει τακτικά ενημερωμένα έγγραφα από την Parallel Import Monitor (Taylor Nelson). Τα έγγραφα αυτά αναφέρουν λεπτομερώς όλα τα διαθέσιμα στοιχεία σχετικά με ορισμένα προϊόντα, ένα από τα οποία είναι και το ADALAT, ανά μήνα, ανά προϊόν (κάθε προϊόν της σειράς ADALAT), ανά χώρα, ανά δίκτυο διανομής (φαρμακεία, νοσοκομεία), ανά εισαγωγέα.

Η Bayer AG και όλες οι θυγατρικές της είναι συνδρομήτριες είτε απευθείας στην IMS, είτε στο εθνικό της αντιπρόσωπο, είτε σε μία εθνική ένωση που παρέχει παρόμοια στοιχεία.

Η διασταύρωση και μελέτη όλων των εξωτερικών στοιχείων, σε συνδυασμό με τις πληροφορίες που προέρχονται από τις θυγατρικές της επιτρέπει στο τμήμα «Έρευνες αγοράς» της Bayer AG να είναι άριστα ενημερωμένη επί μονίμου βάσεως σχετικά με τις παράλληλες εισαγωγές.

β) Μηχανογραφημένη κατάρτιση του ετήσιου προϋπολογισμού της Bayer

(72) Εσωτερικό έγγραφο της Bayer AG αναφέρει ότι, εν όψει της κατάρτισης του ετήσιου προϋπολογισμού του ομίλου, όλες οι θυγατρικές συνδέονται με ένα κεντρικό σύστημα μηχανογράφησης για την κατάρτιση του ετήσιου προϋπολογισμού στον τομέα της υγείας. Το έγγραφο δίνει οδηγίες για την καταχώρηση των στοιχείων στη δισκέτα. Το σύστημα χωρίζεται σε «GARTs» (είδος πράξης) ως εξής:

[. . .] 51

Αυτός ο διαχωρισμός των στοιχείων επιτρέπει τον ταχύ προσδιορισμό των πωλήσεων στην εθνική αγορά, καθώς και σε άλλες αγορές. Χρησιμοποιείται εν γένει στα έγγραφα ιδίως της Bayer Γαλλίας (και όχι μόνο στα σχετικά με τον προϋπολογισμό έγγραφα).

(73) Μεταξύ των «Σημαντικών συμβουλών προγραμματισμού» 52 υπάρχει η ακόλουθη οδηγία:

[. . .]53

Το προϊόν ADALAT και ορισμένα άλλα προϊόντα μείζονος σημασίας της Bayer έχουν, όπως φαίνεται, έναν ειδικό κωδικό αριθμό καταχώρησης στο σύστημα. Τα αριθμητικά στοιχεία δεν είναι ενοποιημένα όπως τα στοιχεία που εμφανίζονται στα GARTs. Καταχωρούνται αναλυτικά με τον ειδικό κωδικό αριθμό για κάθε προϊόν της σειράς ADALAT.

Στις ανωτέρω οδηγίες αναφέρεται ότι το Leverkusen πρέπει να ειδοποιηθεί άμεσα σε περίπτωση διαφοράς μεταξύ των στοιχείων που προέρχονται από τα διάφορα μηχανογραφημένα μέσα προγραμματισμού της εταιρείας.

Το σύστημα περιέχει τέλος ένα ιδιαίτερο τμήμα με τίτλο «Σχόλιο στον προγραμματισμό» 54 που περιέχει ένα ιδιαίτερο κεφάλαιο για [. . .] προϊόντα ([. . .]) με τίτλο [. . .] 55

Το σύστημα μηχανογράφησης που επιτρέπει στην Bayer να καταρτίσει τον προϋπολογισμό της περιέχει λοιπόν τις απαραίτητες καταχωρήσεις ώστε να καλύπτονται οι ανάγκες κάθε εθνικής αγοράς για κάθε προϊόν στρατηγικής σημασίας.

Η Bayer δεν περιορίζεται ωστόσο στο να τηρείται ενήμερη σχετικά με την εξέλιξη των αναγκών σε εθνικό επίπεδο και το ύψος των παράλληλων εισαγωγών διαθέτοντας επαρκή μέσα για το σκοπό αυτόν. Έχει επίσης συγκροτήσει μια πραγματική στρατηγική για να τις παρεμποδίσει ή τουλάχιστον να τις αναχαιτίσει και έχει λάβει για το σκοπό αυτόν επίσημες αποφάσεις.

3. Επίσημες αποφάσεις στο πλαίσιο του ομίλου με σκοπό τη μείωση των παράλληλων εξαγωγών προς το Ηνωμένο Βασίλειο

(74) Τα διευθυντικά στελέχη όλων των θυγατρικών συσκέπτονται σε τακτά διαστήματα στο πλαίσιο του «Hauptlδndertreffen». Στο περιθώριο των συσκέψεων αυτών οι διάφοροι διευθυντές έχουν μεταξύ τους ανεπίσημες επαφές. Τα διαθέσιμα έγγραφα σχετικά με τα αποτελέσματα των σημαντικών αυτών συσκέψεων είναι σπάνια.

(75) Μετά τις ανωτέρω συσκέψεις συντάσσονται πρακτικά υπό μορφή ανακεφαλαιωτικού πίνακα των παρεμβάσεων και των αποτελεσμάτων. Τα έγγραφα αυτά είναι ουδέτερα, ιδιαίτερα τα πρακτικά της σύσκεψης του Travemόnde.

(76) Ωστόσο, διευθυντικό στέλεχος της Bayer Ισπανίας συνέταξε για προσωπική του χρήση έκθεση της σύσκεψης του Travemόnde, όπου παραθέτει λεπτομερώς τις διάφορες αποφάσεις που ελήφθησαν στη σύσκεψη. Στο σημείο 19 της έκθεσης αυτής με τίτλο «Σχόλια για το Hauptlδndertreffen στο Travemόnde (23. 9. 1991)» 56 αναφέρεται:

«Θα συνεχισθούν οι προσπάθειες για την κατά το δυνατόν μεγαλύτερη μείωση των παράλληλων εισαγωγών στο Ηνωμένο Βασίλειο. Η κατάσταση στην Ισπανία είναι σταθερή, παρά το γεγονός ότι στη χώρα αυτή το ADALAT RETARD και οι κάψουλες ADALAT έχουν τη χαμηλότερη τιμή.» 57

(77) Το 1992 κατά το Hauptlδndertreffen του San Felice που πραγματοποιήθηκε από τις 27 έως τις 29 Απριλίου 1992, στα πρακτικά περιέχεται το ακόλουθο σχόλιο:

«Πολιτικά θέματα, καθώς και το θέμα των παράλληλων εισαγωγών είναι σημαντικά για τη στρατηγική στην Ευρώπη. Ωστόσο, η ύπαρξη ADALAT CC μας επιτρέπει να διαθέσουμε στις αγορές όλων των ευρωπαϊκών χωρών το ADALAT μιας λήψης ημερησίως, γεγονός που σημαίνει ότι μπορούμε ταυτόχρονα να προστατεύσουμε τις αγορές όπου επικρατούν υψηλές τιμές.» 58

ΙΙ. ΥΛΟΠΟΙΗΣΗ ΑΥΤΗΣ ΤΗΣ ΕΝΤΟΣ ΤΟΥ ΟΜΙΛΟΥ ΣΤΡΑΤΗΓΙΚΗΣ ΣΤΗ ΓΑΛΛΙΑ ΚΑΙ ΤΗΝ ΙΣΠΑΝΙΑ

1. Η περίπτωση της Γαλλίας

1.1. Εντοπισμός από την Bayer Γαλλίας των πελατών-εξαγωγέων

(78) Ο διευθυντής του κέντρου παραγωγής του Sens αποστέλλει τακτικά ταχυδρομικώς στον διευθυντή της Bayer Γαλλίας καταστάσεις με τα ονόματα των πελατών και το ύψος των παραγγελιών τους από την Bayer Γαλλίας. Σε πολλά έγγραφα έχουν υπογραμμιστεί οι μεγάλες παραγγελίες ADALATE.

(79) Ένα έγγραφο καταγράφει λεπτομερή στοιχεία για έξι πελάτες για τα έτη 1990 και 1991 αναφέροντας ανά μήνα τις ποσότητες των παραγγελιών και την αύξηση του ποσού τους σε σχέση με τις στατιστικές του GERS (15) για την ίδια περίοδο.

(80) Τα στοιχεία συμπληρώνονται από τις πληροφορίες που κυκλοφορούν εντός του ομίλου που επιτρέπουν τη «διευκόλυνση των ελέγχων», όπως δείχνει το ακόλουθο έγγραφο (1. 10. 1990):

«Θέμα: Ηνωμένο Βασίλειο

Σας ευχαριστώ για τις στατιστικές σχετικά με τις παράλληλες εισαγωγές στο Ηνωμένο Βασίλειο. Τα στοιχεία είναι διαφωτιστικά.

Πρέπει να υποτεθεί ότι οι εισαγωγές από τη Γαλλία αυξήθηκαν με ταχύ ρυθμό από το τέταρτο τρίμηνο του 1989.

Η κατάσταση, όπως την επισημάνατε, απαιτεί μεγάλη προσοχή με όλους τους πελάτες.

Από την άλλη πλευρά, σας διαβεβαιώνουμε ότι δεν υποθάλψαμε σκόπιμα το φαινόμενο αυτό και δεν προσπαθήσαμε ποτέ να αναπτύξουμε τις δραστηριότητές μας εις βάρος μιας άλλης αγοράς, γεγονός που θα ήταν απολύτως απαράδεκτο για μας.

(. . .) Σας παρακαλούμε να μας τηρείτε ενήμερους σχετικά με τις περαιτέρω εξελίξεις στο θέμα των παράλληλων εισαγωγών στο Ηνωμένο Βασίλειο, παρέχοντάς μας λεπτομέρειες σχετικά με τους αριθμούς των παρτίδων κ.λπ. ώστε να διευκολύνετε τον έλεγχο που διενεργούμε.

Εσωκλείουμε αρκετά διαγράμματα όπου παρουσιάζονται συνοπτικά οι πωλήσεις μας.» 59

(81) Σε έκθεση της διοικούσας επιτροπής της Bayer Γαλλίας (5. 2. 1992) δίδεται η ακόλουθη εντολή:

«Λόγω του αυξανόμενου μεγέθους των παράλληλων εξαγωγών στο CA Gart 1 (Γαλλία) και για να μπορέσουμε να προσδιορίσουμε ακριβέστερα τις προοπτικές πώλησης της εταιρείας μας, η υπηρεσία τιμολόγησης θα αναφέρει μηνιαίως στην υπηρεσία ελέγχου τις ποσότητες των προϊόντων που ενδέχεται να εξαχθούν από τους σημαντικότερους πελάτες μας.» 60

Η εντολή δίδεται από τη διοικούσα επιτροπή, δηλαδή από το υψηλότερο επίπεδο λήψης αποφάσεων και ανάληψης ευθυνών εντός της Bayer Γαλλίας.

(82) Σε σημείωμα του διευθυντή του κέντρου του Sens προς τον διευθυντή της Bayer Γαλλίας αναφέρεται τέλος:

«Όπως συμφωνήσαμε, σας αποστέλλω τον πίνακα των πωλήσεων του ADALAT των 20 mg LP όπου παρουσιάζονται συνοπτικά οι πωλήσεις των οποίων ο τελικός προορισμός δεν ήταν κατά τα φαινόμενα το έδαφος της μητροπολιτικής Γαλλίας.» 61

1.2. Διακοπή των παραδόσεων στους πελάτες που εντοπίζονται

(83) Ορισμένα έγγραφα του φακέλου δείχνουν ότι η Bayer Γαλλίας διακόπτει τις παραδόσεις στους χονδρεμπόρους για τους οποίους έχει διαπιστωθεί ότι πραγματοποιούν εξαγωγές. Στις 21 Οκτωβρίου 1991 ο διευθυντής του κέντρου του Sens αναφέρει με υπηρεσιακό σημείωμα στον Γενικό Διευθυντή της Bayer Γαλλίας:

«Παραδόσεις ADALATE 20 mg LP προς την CERP Rouen.

Από το τέλος Σεπτεμβρίου δεν πραγματοποιούμε πλέον παραδόσεις στη CERP Boulogne, στην οποία οφείλουμε 40.000 κουτιά (. . .). Προς το παρόν έχουμε ακινητοποιήσει συνολικά 11 παραγγελίες (7 χονδρεμπόρων), ήτοι 137.000 κουτιά». 62

(84) Σε ορισμένα έγγραφα διαπιστώνεται η ύπαρξη «ποσοστώσεων» επί του ADALATE, όπως προκύπτει από το ακόλουθο έγγραφο (17. 2. 1992):

Επιστολή της CERP Rouen (κατάστημα Boulogne) προς την Bayer Γαλλίας:

«(. . .) Η Βουλώνη δεν έλαβε την παραγγελία της 10ης Φεβρουαρίου ύψους 3.200 κουτιών.

Η απάντηση που έδωσε η υπηρεσία αγορών σας ήταν ότι το εν λόγω προϊόν (ADALATE LP) δεν έπρεπε να υπερβεί ποσόστωση ύψους 2.000 κουτιών ανά μήνα και ότι για κάθε περαιτέρω παραγγελία πρέπει να αποσταλεί απ'ευθείας σε εσάς γραπτή αίτηση.» 63

Απάντηση της Bayer:

(. . .) «Μπορούμε να παραδίδουμε κάθε μήνα περίπου 5 έως 6.000 κουτιά ADALATE 20 mg LP για τις έκτακτες παραγγελίες χωρίς να διαταράσσουμε απαραίτητα τις παραδόσεις μας στους φαρμακοποιούς μέσω των χονδρεμπόρων διανομέων.

(. . .) Βεβαίως, η ανωτέρω ποσότητα των 5 έως 6.000 κουτιών αφορά όλες τις έκτακτες παραγγελίες. Εάν παραδώσουμε εμπορεύματα στη Βουλώνη, δεν θα παραδώσουμε στο St Etienne du Rouvray και αντίστροφα.» 64

(85) Χειρόγραφες σημειώσεις που βρέθηκαν καταχωρημένες στους φακέλους του διευθυντή του κέντρου του Sens δείχνουν την κατάσταση των πωλήσεων, μέσω της τακτικής κατάρτισης καταλόγων με τους πελάτες και τις παραγγελίες τους. Στις σημειώσεις αυτές αναφέρονται τα εξής:

«Ανέστειλα την παράδοση 2.000/3.000 κουτιών προς την CERP Hιrouville»

«Ανέστειλα την παράδοση 2.000/4.400 κουτιών προς την CERP St Lo»

«Να μην γίνουν παραδόσεις»

«Ανεστάλη» 65

1.3. Το επίσημο επιχείρημα της Bayer: η εξάντληση των αποθεμάτων

(86) Η Επιτροπή έχει στη διάθεσή της έγγραφα που αναφέρονται στην πιθανότητα εξάντλησης των αποθεμάτων προκειμένου να αιτιολογηθούν οι δυσκολίες παράδοσης. Στην περίπτωση της CERP Lorraine, από τον Ιούνιο μέχρι τον Σεπτέμβριο του 1991, η Bayer Γαλλίας παρέδωσε κατά μέσον όρο 67 300 κουτιά ADALATE των 20 mg μηνιαίως. Όμως το προηγούμενο έτος, το 1990, η Bayer Γαλλίας είχε παραδώσει μόνο 8 900 κουτιά τον Ιούλιο και 2 800 κουτιά τον Αύγουστο, ανταποκρινόμενη κατ' αυτόν τον τρόπο στις παραγγελίες της CERP Lorraine κατά το διάστημα αυτό. Εάν η Bayer Γαλλίας βάσιζε πράγματι τις προβλέψεις της σχετικά με την παραγωγή στις παραγγελίες που εκτέλεσε το προηγούμενο έτος, δεν θα ήταν σε θέση να ικανοποιήσει μια τόσο υψηλή αύξηση της ζήτησης για διάστημα 4 μηνών το 1991.

(87) Από τον Οκτώβριο του 1991 η CERP Lorraine εξακολουθεί να υποβάλει παραγγελίες με τον ίδιο ρυθμό όπως και τους προηγούμενους μήνες αλλά οι παραδόσεις της Bayer Γαλλίας αρχίζουν να μειώνονται πάρα πολύ, όπως φαίνεται από τον παρακάτω ανακεφαλαιωτικό πίνακα:

«>ΘΕΣΗ ΠΗΝΑΚΑ>

» 66

Μπορούμε να παρατηρήσουμε ότι η δραστική μείωση των παραδόσεων συμπίπτει με την ημερομηνία της απόφασης του Hauptlδndertreffen στο Travemόnde.

Από τον Φεβρουάριο του 1992 η CERP Lorraine αποστέλλει τις παραγγελίες της με συστημένες επιστολές. Η απάντηση της Bayer ήταν η εξής:

«(. . .) Υπενθυμίζετε ότι σας παραδίδαμε 75.000 κουτιά μηνιαίως από τον Ιούνιο έως τον Σεπτέμβριο του 1991 και ισχυρίζεστε ότι στο εξής θα σας παρδίδουμε μόνο 5.000 κουτιά.

Δεν είπαμε ποτέ κάτι τέτοιο. Σας είπαμε κατά τη συζήτησή μας της 17ης Ιανουαρίου 1992 στο Sens ότι, για να αποφευχθεί η ανεπάρκεια των αποθεμάτων στη γαλλική αγορά, θα εκτελούμε κατά προτεραιότητα τις παραγγελίες των νοσοκομείων και των φαρμακείων.

Αντίθετα, οι υπόλοιπες παραγγελίες θα εκτελούνται ανάλογα με τις δυνατότητές μας. Εξ όσων γνωρίζουμε, τηρήσαμε αυτόν τον κανόνα.» 67

Στη συνέχεια της επιστολής παρατίθενται λεπτομερώς οι μηνιαίες αγορές της CERP Lorraine κατά το προηγούμενο έτος, προκειμένου να αποδειχθεί ότι οι ανάγκες της CERP Lorraine ανέρχονταν κατά μέσον όρο στα 9.000 κουτιά μηνιαίως. Για τον λόγο αυτόν η Bayer Γαλλίας υποστηρίζει ότι δεν ήταν σε θέση να ικανοποιήσει την αυξημένη ζήτηση του επόμενου έτους.

Η Επιτροπή υπενθυμίζει ότι η Bayer Γαλλίας σε διάστημα τεσσάρων μηνών μπόρεσε να ικανοποιήσει τη ζήτηση χωρίς εμφανές πρόβλημα, ενώ στη συνέχεια αιφνιδίως δεν ήταν σε θέση πλέον να το πράξει. Οι μονάδες παραγωγής της μπόρεσαν, όπως φάνηκε, να προσαρμοσθούν πολύ γρήγορα επί τέσσερις μήνες. Παρά την ταχεία αύξηση των παραγγελιών, ο χρόνος παράδοσης παρέμεινε 2 εβδομάδες.

Από τον Φεβρουάριο του 1992 οι παραδόσεις της Bayer μειώθηκαν στα 5 000 κουτιά μηνιαίως για να καλύψουν την πρώτη παραγγελία της CERP τον Φεβρουάριο (50 000 κουτιά) και στα 2 500 κουτιά μηνιαίως για να καλύψουν τη δεύτερη παραγγελία της CERP επίσης τον Φεβρουάριο (50 000).

Τέλος, μπορούμε να παρατηρήσουμε ότι η διατύπωση της Bayer Γαλλίας δείχνει τη βούληση της τελευταίας να διατεθεί το εμπόρευμα μόνο στη γαλλική αγορά.

(88) Οι δύο άλλες επιχειρήσεις χονδρικού εμπορίου της Γαλλίας, η OCP και η CERP Rouen, βρέθηκαν στην ίδια κατάσταση με την CERP Lorraine. Οι δύο ανωτέρω επιχειρήσεις επιβεβαίωσαν το γεγονός αυτό κατά τους ελέγχους που έγιναν στις εγκαταστάσεις τους με τις προφορικές απαντήσεις τους στις ερωτήσεις των επιθεωρητών της Επιτροπής.

1.4. Αντιδράσεις των επιχειρήσεων χονδρικού εμπορίου στη συμπεριφορά της Bayer Γαλλίας

(89) Πριν από την αλλαγή της συμπεριφοράς της Bayer, οι επιχειρήσεις χονδρικού εμπορίου συνήθιζαν να αναφέρουν ρητά στις παραγγελίες τους ότι προορίζονταν για εξαγωγή. Συνεπώς, η Bayer Γαλλίας ήταν άριστα πληροφορημένη για τον τελικό προορισμό των προϊόντων που παρέδιδε.

Συχνά η ένδειξη αναφερόταν στο ίδιο το δελτίο παραγγελίας. Τούτο ήταν απλούστερο για τις επιχειρήσεις χονδρικού εμπορίου, για τις οποίες η εγχώρια ζήτηση έχει αρκετά τακτικό χαρακτήρα και μπορεί να ικανοποιηθεί σχεδόν αυτόματα σε συνάρτηση με το ύψος των διαθέσιμων αποθεμάτων της επιχείρησης, ενώ η ζήτηση από το εξωτερικό είναι πιο απρόβλεπτη.

Από τη στιγμή που η Bayer Γαλλίας διέκοψε την παράδοσή της επικαλούμενη προβλήματα παραγωγής και εξάντλησης των αποθεμάτων, οι επιχειρήσεις χονδρικού εμπορίου αντέδρασαν σε δύο χρόνους, όπως περιγράφεται κατωτέρω.

α) Υποβολή χρονοδιαγράμματος παραγγελιών στην Bayer Γαλλίας

(90) Οι επιχειρήσεις χονδρικής πώλησης, αφού προσπάθησαν μάταια να εκτελεστούν οι παραγγελίες τους διαμαρτυρόμενες τηλεφωνικώς, πράγμα που αποτελεί τη συνήθη πρακτική στους κύκλους αυτούς, σκέφτηκαν να υποβάλουν στην Bayer Γαλλίας ένα χρονοδιάγραμμα των μελλοντικών τους αναγκών ώστε να της επιτρέψουν να οργανωθεί για να παράγει επαρκείς ποσότητες. Ηδη στις 20 Οκτωβρίου 1991, η CERP Rouen αποστέλλει στον διευθυντή του κέντρου παραγωγής του Sens την ακόλουθη επιστολή:

«(. . .) Εσωκλείω μηνιαίο χρονοδιάγραμμα των παραγγελιών ADALATE LP 20 mg.

Δεδομένου ότι δεν διαπιστώνεται καμία παρέκκλιση σε ό,τι αφορά τις παραδόσεις προϊόντων στη Γαλλία και λαμβάνοντας υπόψη το γεγονός ότι το ADALAT είναι ένα από τα προϊόντα με τις μεγαλύτερες πωλήσεις στην Ευρώπη, είμαστε απόλυτα πεπεισμένοι ότι δεν θα έχετε κανένα πρόβλημα με την παράδοση των ποσοτήτων που παραγγέλλουμε.

Εκτός από το χρονοδιάγραμμα αγορών, σας παραγγέλλουμε 45.000 κουτιά ADALATE LP 20 mg ανά μήνα που πρέπει να παραδοθούν στο κατάστημά μας στην Boulogne sur Mer (εδώ δεν λαμβάνεται υπόψη η παραγγελία 15.000 κουτιών του καταστήματος της Βουλώνης της 11. 10. 91 που δεν έχει ακόμη εκτελεσθεί.).

Εφόσον έχετε πλέον στη διάθεσή σας χρονοδιάγραμμα των αγορών, το επιχείρημα των προβλημάτων εφοδιασμού δεν μπορεί πλέον να προβάλλεται για πολύ ακόμη.(. . .).» 68

Η παραγγελόμενη ποσότητα στην επιστολή αυτή, λαμβάνοντας υπόψη το ύψος της, προορίζεται για εξαγωγή. Οι παραγγελίες για την εγχώρια κατανάλωση είναι πολύ μικρότερες. Επιπλέον, το κατάστημα της Βουλώνης εξειδικεύεται στις εξαγωγές προς το Ηνωμένο Βασίλειο, σύμφωνα με την εσωτερική οργάνωση της CERP Rouen. Ζητώντας την άμεση παράδοση στο κατάστημα αυτό, η CERP Rouen αποκαλύπτει ρητά και εκούσια τον προορισμό των προϊόντων που παραγγέλλει.

Η Bayer Γαλλίας δεν δίνει καμία συνέχεια στην επιστολή αυτή. Οι παραγγελίες δεν εκτελούνται, όπως αποδεικνύεται από τα κατοπινά τιμολόγια της Bayer Γαλλίας και από τα έγγραφα της CERP Rouen που προορίζονται να βεβαιώσουν τη συμφωνία των τιμολογίων σε σχέση με την παραλαβή των προϊόντων. Στα εν λόγω τιμολόγια κάτω από την ένδειξη «τιμολογημένη ποσότητα» 69 αναγράφεται η ποσότητα που παρήγγειλε η CERP Rouen. Όπως φαίνεται, η εν λόγω επιχείρηση χονδρικού εμπορίου παρήγγειλε μεγάλες ποσότητες ADALATE 20 mg προκειμένου να τις εξαγάγει. Κάτω από την ένδειξη «τιμή τιμολογίου ανά μονάδα»70 η Bayer Γαλλίας έχει αναγράψει «να ανανεωθεί η παραγγελία», 71 γεγονός που στην πράξη σημαίνει ότι η παραγγελία της CERP Rouen δεν είχε εκτελεστεί. Πολύ γρήγορα η CERP Rouen εγκαταλείπει τη μέθοδο αυτή που δεν της επιτρέπει να ικανοποιήσει τη ζήτηση των βρετανών πελατών της.

(91) Η OCP αντιδρά με τον ίδιο τρόπο αποστέλλοντας στις αρχές του 1992 χρονοδιάγραμμα των παραγγελιών της, ύψους 50 000 κουτιών για τον Μάρτιο, τον Απρίλιο και τον Μάιο του 1992. Η Bayer Γαλλίας και πάλι δεν ανταποκρίνεται στο χρονοδιάγραμμα αυτό. Οι παραδόσεις ακολουθούν ρυθμό βραδύτερο εκείνου που θα επιβαλλόταν βάσει των παραγγελιών των χονδρεμπόρων. Αυτό αποδεικνύεται από το ακόλουθο τηλέτυπο με ημερομηνία 6 Μαΐου 1992 της OCP προς την Bayer Γαλλίας:

«Μέχρι σήμερα δεν εκτελέστηκε καμία παραγγελία ADALATE LP CP BT 30 για τις μηνιαίες αποστολές μας στο εξωτερικό.

Οι τελευταίες ποσότητες που μας παραδώσατε ήταν:

15.000 κουτιά ADALATE CP BT 30, αριθ. τιμολογίου 701893 της 10. 02. 92

5.000 κουτιά ADALATE CP BT 30, αριθ. τιμολογίου 701993 της 04. 03. 92.

Εδώ και 2 μήνες δεν έχουμε προϊόντα. Οι πελάτες μας διαμαρτύρονται. Έχουμε δεσμευθεί ως προς την τιμή και την ποσότητα μέσω σχετικών υπολογισμών. Σήμερα διαπιστώνουμε αύξηση της ζήτησης. Είμαστε αναγκασμένοι να προσθέσουμε στο χρονοδιάγραμμά μας 80.000 κουτιά μηνιαίως.(. . .)» 72

Η Bayer Γαλλίας δεν ανταποκρίνεται στο ανωτέρω αίτημα. Πρέπει να σημειωθεί ότι η OCP αναφέρει ρητά ότι η παραγγελία προορίζεται για εξαγωγή. Συνεπώς, η Bayer Γαλλίας γνωρίζει άριστα ότι οι παραγγελθείσες ποσότητες προορίζονται για εξαγωγή.

(92) Η CERP Lorraine δεν καταφεύγει στη μέθοδο της αποστολής χρονοδιαγράμματος παραγγελιών. Αρχίζει να δίνει τις παραγγελίες της με συστημένες επιστολές, γεγονός που έρχεται σε αντίθεση με τις πολύ ευέλικτες μεθόδους συνήθους παραγγελίας μέσω απλού τηλεφωνήματος ή απλής επιστολής.

(93) Πολύ γρήγορα, μέσα σε μερικές εβδομάδες, δηλαδή στο τέλος του 1991, οι τρεις γαλλικές επιχειρήσεις χονδρικού εμπορίου καταλαβαίνουν σαφώς ότι οι προσπάθειές τους να εκτελεστούν υπό κανονικές συνθήκες οι παραγγελίες τους που προορίζονται για εξαγωγή είναι μάταιες. Ως εκ τούτου, οργανώνονται ανάλογα.

β) Οι επιχειρήσεις χονδρικού εμπορίου συνειδητοποιούν τον πραγματικό στόχο της Bayer Γαλλίας

(94) Όλες οι επιχειρήσεις χονδρικού εμπορίου ζήτησαν εξηγήσεις από την Bayer Γαλλίας. Τούτο φαίνεται από εσωτερικά έγγραφα της Bayer Γαλλίας, όπως το ακόλουθο σημείωμα του διευθυντή του κέντρου του Sens προς τον γενικό διευθυντή της Bayer Γαλλίας με ημερομηνία 21 Οκτωβρίου 1991:

«ΠΟΛΥ ΣΗΜΑΝΤΙΚΟ

Απόρρητο

Είχα τηλεφωνική συνομιλία με την (. . .) CERP Rouen σχετικά με τις παραδόσεις ADALATE 20 mg LP.

Η CERP Rouen είναι ο τρίτος σημαντικότερος πελάτης μας, με κύκλο εργασιών (. . .) εκατ. φράγκων στις 30 Σεπτεμβρίου 1991.

(. . .) Από το τέλος Σεπτεμβρίου δεν παραδίδουμε εμπορεύματα στην CERP Boulogne, στην οποία οφείλουμε 40.000 κουτιά.

Θεωρεί ότι πρόκειται για σκόπιμη πολιτική της Bayer για να εμποδίσει την ανάπτυξη των παράλληλων εισαγωγών, διότι διαπίστωσε ότι η Bayer ακολουθεί την ίδια τακτική στο Βέλγιο και στην Ισπανία.

Η βελγική και η ισπανική αγορά είναι μικρές αγορές, αλλά η γαλλική αγορά είναι σημαντική. (. . .) Εξήγησα (. . .) ότι τα αποθέματά μας ήταν πολύ μικρά και ότι η πρώτιστη μέριμνά μας είναι ο εφοδιασμός της γαλλικής αγοράς. Με ρώτησε αν την ενέπαιζα, κ.λπ. (. . .)» 73

(95) Στις 17 Ιανουαρίου 1992 ο διευθυντής εξαγωγών της CERP Lorraine επισκέπτεται τον διευθυντή του κέντρου του Sens. Κατά τον έλεγχο στην CERP Lorraine δήλωσε τα ακόλουθα σχετικά με την επίσκεψη αυτή:

«Συνάντησα τον κ. Giraldi στο Sens στις 17/01/92 για να συζητήσουμε τα προβλήματα προμήθειας ADALATE LP 20 mg. Τον ρώτησα για ποιο λόγο, εφόσον μας παρέδιδαν κατά μέσον όρο 65.000 κουτιά μηνιαίως μεταξύ Απριλίου και Σεπτεμβρίου 91, δεν μπορούσαν πλέον να μας διαθέτουν τις ίδιες ποσότητες. Μου απάντησε ότι είχε λάβει αυστηρές οδηγίες από τη γενική διεύθυνση της Bayer να αναχαιτίσει τις παράλληλες εξαγωγές, ότι τούτο δεν θα αναφερόταν ποτέ γραπτώς και ότι επίσημα θα επικαλούνταν προβλήματα εφοδιασμού πρώτων υλών.» 74

γ) Οι επιχειρήσεις χονδρικού εμπορίου οργανώνονται επιδιώκοντας την εκτέλεση των παραγγελιών τους

i) Γενική περιγραφή

(96) Οι τρεις επιχειρήσεις χονδρικού εμπορίου χρησιμοποίησαν την ίδια μέθοδο: έπαψαν να δίνουν παραγγελίες με προορισμό την εξαγωγή και οργανώθηκαν σε εσωτερικό επίπεδο για να αυξήσουν τις παραγγελίες που προορίζονταν επίσημα για τη γαλλική αγορά.

Η Bayer Γαλλίας δέχεται αύξηση των παραγγελιών για τις ανάγκες της γαλλικής αγοράς κατά 10 % περίπου. Η αύξηση αυτή θεωρείται φυσιολογική. Οι επιχειρήσεις χονδρικού εμπορίου οργανώνονται μέσω ορισμένων καταστημάτων που είναι διασκορπισμένα στο γαλλικό έδαφος και εφοδιάζουν σε φυσιολογικές συνθήκες τους πελάτες της περιοχής.

Οι παραγγελίες για εγχώρια κατανάλωση που δίνουν τα καταστήματα αυτά αυξάνουν και δεν παρέχουν στην Bayer Γαλλίας καμία ένδειξη ότι προορίζονται για εξαγωγή. Αυτό που επιδιώκεται είναι να πιστέψει η Bayer Γαλλίας ότι έχει αυξηθεί η ζήτηση της Γαλλίας, επιμερίζοντάς την στα διάφορα καταστήματα. Στη συνέχεια οι ποσότητες που στην πραγματικότητα προορίζονται για εξαγωγή διοχετεύονται εκ νέου σε κάθε επιχείρηση χονδρικού εμπορίου προκειμένου να εξαχθούν.

ιι) Η περίπτωση της CERP Rouen

(97) Το πρώτο έγγραφο που πιστοποιεί τη συμπεριφορά αυτή εμφανίζεται πολύ νωρίς στη CERP Rouen, ήδη στις 18 Οκτωβρίου 1991, στην ακόλουθη επιστολή της κεντρικής υπηρεσίας αγορών προς τους διευθυντές καταστημάτων.

«ADALATE LP

Σε συνέχεια της σημερινής τηλεφωνικής μας συνομιλίας, σημειώσαμε ότι αποστέλλετε τις ακόλουθες ποσότητες στη Βουλώνη:

>ΘΕΣΗ ΠΗΝΑΚΑ>

Ζητήσαμε από τη Βουλώνη να σας αποστείλει προσωπικά δελτίο παραγγελίας.

Ευχαριστούμε για τη συνεργασία σας.» 75

Η Βουλώνη είναι το κατάστημα της CERP Rouen που εξειδικεύεται στις εξαγωγές προς το Ηνωμένο Βασίλειο. Η υπηρεσία αγορών παρακαλεί τα άλλα καταστήματα να της μεταβιβάσουν ένα τμήμα των παραγγελιών (προοριζομένων για τη γαλλική αγορά) που έχουν παραλάβει ώστε να μπορεί η Βουλώνη να καλύψει τη βρετανική ζήτηση.

(98) Τα μεταγενέστερα έγγραφα γίνονται ολοένα και σαφέστερα:

Σε επιστολή της κεντρικής υπηρεσίας αγορών της CERP Rouen προς τους διευθυντές καταστημάτων της 25ης Οκτωβρίου 1991 διατυπώνεται το ακόλουθο αίτημα:

«ΕΠΕΙΓΟΝ

Για να βοηθήσουμε το κατάστημα της Βουλώνης να συγκεντρώσει 20.000 ADALATE LP 20mg, κωδικός PHON:TE 360, σας παρακαλούμε να δώσετε την ακόλουθη παραγγελία:

>ΘΕΣΗ ΠΗΝΑΚΑ>

Αμέσως μετά την παραλαβή, προωθήστε τα ανωτέρω προϊόντα στη Βουλώνη.

Σας ευχαριστούμε για τη συνεργασία και τη διακριτικότητά σας.» 76

(99) Στις 27 Νοεμβρίου 1991 η κεντρική υπηρεσία αγορών απευθύνει παρόμοια επιστολή στα καταστήματα.

Ωστόσο,το σύστημα δεν είναι πλέον αποτελεσματικό: η παραγγελία 20 000 κουτιών που επιμερίζεται στα καταστήματα με την επιστολή της 27ης Νοεμβρίου δεν εκτελείται από την Bayer Γαλλίας. Η επιχείρηση χονδρικού εμπορίου δεν μπορεί να περιοριστεί πλέον στην αύξηση των παραγγελιών των καταστημάτων της, επιμερίζοντάς τις ανάλογα με το ύψος της πραγματικής ζήτησης: πρέπει να δίνει παραγγελίες που προορίζονται μόνο για τη γαλλική αγορά και το ύψος τους είναι εύλογο κατά την Bayer Γαλλίας για τις ανάγκες μόνο της γαλλικής αγοράς.

Στη συνέχεια, στην αλληλογραφία της κεντρικής υπηρεσίας αγορών της CERP Rouen προς τα καταστήματα εμφανίζονται έγγραφα παρόμοια με το ακόλουθο:

«ADALATE LP

Η παραγγελία ADALATE LP που σας ζητήσαμε να κάνετε (βλ. σημείωμα της 27ης Νοεμβρίου 1991) δεν έφθασε σε κανένα κατάστημα - πιστεύουμε ότι δεν θα την λάβετε. Η Bayer είναι πολύ επιφυλακτική έναντι των παραγγελιών που υπερβαίνουν τα συνηθισμένα όρια.

Συνεπώς, για τις επόμενες τρεις παραγγελίες:

>ΘΕΣΗ ΠΗΝΑΚΑ>

Ενσωματώστε το 1/3 της ποσότητας που ζητούμε σε καθεμία από τις εβδομαδιαίες παραγγελίες σας (ανάλογα με το μέγεθος) - Αμέσως μετά την παραλαβή προωθήστε τα εμπορεύματα στη ΒΟΥΛΩΝΗ.

Ευχαριστούμε για τις ενέργειές σας - σε καμία περίπτωση τηλεφωνική παραγγελία.» 77

Το ανωτέρω αίτημα, δηλαδή να μην γίνονται παραγγελίες τηλεφωνικώς, δείχνει ότι η κατάσταση δεν είναι φυσιολογική. Υπό κανονικές συνθήκες (βλέπε ανωτέρω, συμείο 49) οι παραγγελίες δίνονται με ένα απλό τηλεφώνημα. Το στοιχείο αυτό μπορεί επίσης να παραλληλισθεί με την επιστολή που παρατίθεται κατωτέρω (σημείο 115) κατά τη μελέτη της ισπανικής περίπτωσης της Comercial Genovι («Προσπαθώ να συγκεντρώσω αδιάσειστα στοιχεία έναντι των εργαστηρίων»). 78

Η CERP Rouen θα εφοδιασθεί τελικά με 7 000 κουτιά (1/3 των απαιτούμενων 20 000).

(100) Η CERP Rouen αποστέλλει στο εξής στα καταστήματά της επιστολές αυτού του είδους.

Το ακόλουθο έγγραφο της 27ης Ιανουαρίου 1992 της CERP Rouen εξηγεί τον μηχανισμό αυτόν:

«Κεντρική υπηρεσία αγορών Προς τους διευθυντές καταστημάτων

ADALATE LP - κωδικός αριθμός TE 360 -

Χρειαζόμαστε 50.000 κουτιά ADALATE LP για το κατάστημα ΒΟΥΛΩΝΗΣ για τον ΦΕΒΡΟΥΑΡΙΟ του 92.

Κατά τις επόμενες παραγγελίες:

>ΘΕΣΗ ΠΗΝΑΚΑ>

Πρέπει να προσθέσετε το 1/3 της ανωτέρω ποσότητας σε καθεμία από τις εβδομαδιαίες παραγγελίες σας (ανάλογα με το μέγεθος) - Αμέσως μετά την παραλαβή, προωθήστε τα εμπορεύματα στη ΒΟΥΛΩΝΗ.

Ευχαριστούμε για τη συνεργασία σας

Κεντρική Υπηρεσία Αγορών

>ΘΕΣΗ ΠΗΝΑΚΑ>

» 79

(101) Το ίδιο και η ακόλουθη επιστολή:

«ADALATE LP - κωδικός αριθμός ΤΕ 360

Το κατάστημα της Βουλώνης χρειάζεται απόθεμα 8.000 έως 9.000 κουτιών ADALATE LP την εβδομάδα.

Σας παρακαλούμε να ΠΡΟΣΠΑΘΗΣΕΤΕ να συγκεντρώσετε το εμπόρευμα αυτό προσθέτοντας τις κατωτέρω ποσότητες στις ανάγκες σας.

Ωστόσο, λαμβάνοντας υπόψη τις μηνιαίες ποσοστώσεις που μας επιβάλλει η Bayer για να μας εμποδίσει (παρανόμως) να πραγματοποιούμε εξαγωγές, θα αποστείλετε εμπορεύματα στη Βουλώνη μόνο αφού καλύψετε τις μηνιαίες ανάγκες σας.

(. . .).» 80

Η CERP Rouen αποστέλλει σε όλη τη διάρκεια του 1992 παρόμοιες επιστολές στα καταστήματά της.

iii) Η περίπτωση της CERP Lorraine

(102) Η CERP Lorraine χρησιμοποίησε το ίδιο σύστημα, όπως εξήγησαν προφορικά οι διευθυντές της, κατά τον έλεγχο στις εγκαταστάσεις της. Σε μια εσωτερική έκθεση της CERP Lorraine, το ακόλουθο απόσπασμα επιβεβαιώνει:

«(. . .) Αν και δεν προβλέπω θετική έκβαση στο εγγύς μέλλον σχετικά με τις προμήθειες της Bayer (κατορθώνουμε να αποκτήσουμε ελάχιστες ποσότητες προϊόντος μέσω των καταστημάτων), πιστεύω ότι θα είναι δυνατή η υλοποίηση των προβλέψεων του προϋπολογισμού μέχρι το τέλος του οικονομικού έτους.» 81

iv) Η περίπτωση της OCP

(103) Η OCP εφάρμοσε το ίδιο σύστημα, όπως εξήγησαν προφορικά οι διευθυντές της κατά τον έλεγχο.

1.5. Αποτελέσματα

(104) Οι επιχειρήσεις χονδρικής πώλησης καταφέρνουν να εφοδιαστούν με ασήμαντες ποσότητες που δεν καλύπτουν τις ανάγκες τους. Η μέθοδος επιμερισμού των παραγγελιών στα κατά τόπους καταστήματα δεν τους επιτρέπει να ικανοποιήσουν την πραγματική ζήτηση. Εξάλλου, δημιουργεί πρόσθετα έξοδα φόρτωσης, διαχείρισης και μεταφοράς. Οι πελάτες των επιχειρήσεων χονδρικής πώλησης εν τέλει αποθαρρύνονται και η ζήτηση από το Ηνωμένο Βασίλειο παύει.

(105) Το ακόλουθο έγγραφο «Κατάσταση των εξαγωγών στις 30 Ιουνίου 1992» δίνει ένα παράδειγμα των ζημιών της CERP Lorraine λόγω των κωλυμάτων που προέβαλλε η Bayer Γαλλίας:

«Στο μέσον του οικονομικού έτους η κατάσταση των εξαγωγών όσον αφορά τον κύκλο εργασιών παρουσιάζει καθυστέρηση σε σχέση με την αρχική κατάρτιση του προϋπολογισμού.

Κύκλος εργασιών που προβλέπεται στον προϋπολογισμό (. . .)

Υλοποιηθείς κύκλος εργασιών (. . .), δηλαδή (. . .) (-5,06 %)

Η διαφορά αυτή οφείλεται κυρίως (αν όχι αποκλειστικά) στα προβλήματα εφοδιασμού που αντιμετωπίζουμε από τις αρχές Ιανουαρίου με τα εργαστήρια Bayer που παρεμποδίζουν τις παραδόσεις ADALATE LP 20 mg (βλ. το σημείωμά μου του Ιανουαρίου μετά τη συζήτησή μου με τον κ. Giraldi στο Sens στη Bayer).

Πράγματι, οι ελάχιστες μηνιαίες ανάγκες μας είναι (. . .) κουτιά, δηλαδή (. . .) κουτιά κατά τους τελευταίους 6 μήνες. Ωστόσο, μας έχουν παραδοθεί 10.000 κουτιά τον Ιανουάριο και 7.500 κουτιά μηνιαίως από τον Φεβρουάριο, δηλαδή συνολικά 55.000 κουτιά, με αποτέλεσμα να έχουμε έλλειψη (. . .) κουτιών. Αυτά τα (. . .) κουτιά αποτελούν διαφυγόντα κέρδη ύψους (. . .) (μη εκτελεσθείσες παραγγελίες)

Τούτο σημαίνει επίσης ότι, παρά τις δυσκολίες, καταφέραμε να αντισταθμίσουμε ένα μέρος της διαφοράς, εφόσον δεν υπολειπόμαστε κατά (. . .) εκατ. φράγκα του στόχου μας, αλλά κατά (. . .) εκατ. φράγκα. Επίσης, αν και δεν προβλέπω θετική έκβαση στο άμεσο μέλλον σχετικά με τις προμήθειες της Bayer (κατορθώνουμε να αποκτήσουμε ελάχιστες ποσότητες προϊόντος μέσω των καταστημάτων), πιστεύω ότι θα είναι δυνατή η υλοποίηση των προβλέψεων του προϋπολογισμού μέχρι το τέλος του οικονομικού έτους.» 82

(106) Για την CERP Rouen η ζήτηση έφθασε μέχρι τα 50 000 κουτιά μηνιαίως στις αρχές του 1992. Η CERP Rouen δεν μπόρεσε να καλύψει τη ζήτηση αυτή παρά μόνο μέχρι τα 7 000 κουτιά χάρη στην αύξηση των παραγγελιών της για τη Γαλλία (βλέπε ανωτέρω, σημείο 99).

(107) Για την OCP η ζήτηση έφθασε μέχρι τα 80 000 κουτιά μηνιαίως. Η OCP εφοδιάστηκε με ελάχιστες ποσότητες ανάλογα με τη ζήτηση. Η τηλεομοιτουπία που παρατίθεται στο σημείο 91 δείχνει ότι η OCP εφοδιάστηκε με 15 000 κουτιά τον Φεβρουάριο του 1992 (ενώ η ζήτηση ανήλθε στα 50 000 κουτιά) και με 5 000 κουτιά τον Μάρτιο (ενώ η ζήτηση ανήλθε σε 50 000 κουτιά). Το ακόλουθο έγγραφο δίνει ένα παράδειγμα των ζημιών της OCP:

«(. . .) Σας υπενθυμίζουμε ότι χάνουμε μηνιαίως κύκλο εργασιών ύψους (. . .) εκατ. φράγκων, καθώς και δυνητικούς πελάτες (. . .).» 83

(108) Στην Ισπανία δημιουργήθηκε παρόμοια κατάσταση. Τα έγγραφα που παρατίθενται κατωτέρω περιγράφουν τι συνέβη στην Ισπανία και είναι διαφωτιστικά και για την κατάσταση που επικράτησε στη Γαλλία.

2. Η περίπτωση της Ισπανίας

2.1 Η Bayer Ισπανίας εντοπίζει τους πελάτες που πραγματοποιούν εξαγωγές

(109) Η Επιτροπή βρήκε στις εγκαταστάσεις της Bayer Γαλλίας έγγραφο που προέρχεται από την Bayer Ισπανίας και περιέχει πλήρη περιγραφή του συστήματος που χρησιμοποίησε η Bayer Ισπανίας για να εντοπίσει μεταξύ των πελατών της αυτούς που πραγματοποιούν εξαγωγές. Το έγγραφο αναφέρει ότι διευθυντικό στέλεχος της Bayer Ισπανίας επισκέφθηκε την Bayer Γαλλίας για ενημερωτική σύσκεψη επί του θέματος «Σύστημα ελέγχου της διανομής (Ισπανία).» 84

Οι διαφάνειες που χρησιμοποιήθηκαν κατά τη σύσκεψη αρχίζουν με την περιγραφή του προβλήματος:

«Το πρόβλημα

- Οι παραγγελίες ADALAT αυξήθηκαν μέσα σε λίγες εβδομάδες κατά 300 %

- εξάντληση των αποθεμάτων

- δεν εξασφαλίζεται η ομοιόμορφη διανομή σε όλη τη χώρα

- δυσαρέσκεια εκ μέρους των χονδρεμπόρων/της οργάνωσης των πωλήσεων εντός της χώρας και στο εξωτερικό: φαρμακοποιοί

- ο ρυθμός παραγωγής διαταράσσεται λόγω επειγουσών παραγγελιών ADALAT.» 85

Στη συνέχεια αναφέρεται η μέθοδος που ακολουθεί η Bayer Ισπανίας για τη λύση του προβλήματος:

«>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

» 86

Ορισμένα στοιχεία του συστήματος είναι ιδιαίτερα σημαντικά:

«Πολύ σημαντικό

- Συζήτηση (όχι γραπτές πληροφορίες) των καθορισμένων ορίων με τους ενδιαφερόμενους χονδρεμπόρους . αποφυγή των νομικών προβλημάτων

- Εβδομαδιαίες αποστολές για να αποφευχθεί η συσσώρευση προϊόντος στις αποθήκες των χονδρεμπόρων η . εξαγωγή μικρών ποσοτήτων δεν ενδιαφέρει

- Το τμήμα διανομής (τα κατώτερα κλιμάκια) δίνει πάντα την ίδια πληροφορία . εξάντληση των αποθεμάτων λόγω μεγάλης αύξησης των πωλήσεων

- Ενημέρωση του φορέα πωλήσεων της ίδιας της εταιρείας

- Ανάθεση σε αρμόδιο πρόσωπο των άμεσων επαφών (τηλεφωνήματα και επισκέψεις) με τους χονδρεμπόρους

Οι χονδρέμποροι, οι αντιπρόσωποι, οι περιφερειακοί διευθυντές και οι διευθυντές πωλήσεων, καθώς και οι φαρμακοποιοί θα τηλεφωνούν συνεχώς για την αναθεώρηση των καθορισμένων ορίων.» 87

Ο ακόλουθος πίνακας δείχνει πώς λειτουργεί το σύστημα στην πράξη:

«>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

» 88

Στο τέλος της σύσκεψης δίνονται παραδείγματα ώστε να γίνει καλά κατανοητό πώς αξιολογούνται και αντιμετωπίζονται οι παραγγελίες των πελατών:

«>ΘΕΣΗ ΠΗΝΑΚΑ>

Κατάλογος ισπανικών επιχειρήσεων χονδρικού εμπορίου με συμμετοχή ξένων κεφαλαίων

- Hermandad Fca. del Mediterrαneo (HEFAME) - Πολωνία

- HUFASA - Σεβίλλη (CERP)

- Genovι - Βαρκελώνη (CERP)

- Centro Europeo de Reparto - Πάλμα Μαγιόρκα (CERP)

- Centro Europeo de Reparto - Βαρκελώνη (CERP)

- Sisenz Gurb-Bik (CERP)

- Uniσn Fca. Guipuzcoana - Σαν Σεμπαστιάν (OCP)

- Centro Fco. Del Norte - Σανταντέρ (OCP)

Centro Fco. Asturiano - Οβιέδο (OCP)

Άλλοι εξαγωγείς

- Coop. Fca Espaρola (COFARES) - Μαδρίτη

- SAFA - Σαραγόσα

- Galenica - Βαρκελώνη

- Grupo J.J. (Farmacιn, Olmeda y Vinuesa, Sefarma, Difarma y S. Ortiz)

- Hermandad Fca. Del Mediterαnneo - Μουρκία

- Centro Coop. Farmacιutica - Βαλένθια

- CompaρνaFca. Madrileρa - Μαδρίτη

- Centro Fco. Nacional, S.A. - Μαδρίτη.» 89

2.2. Διακοπή των παραδόσεων στους πελάτες που εντοπίζονται

(110) Το ακόλουθο έγγραφο (4 Απριλίου 1989) δείχνει ότι η Bayer Ισπανίας από καιρό προβαίνει σε διακοπή των παραδόσεων της προς τις επιχειρήσεις χονδρικής πώλησης που γνωρίζει ότι πραγματοποιούν εξαγωγές:

«ΠΑΡΑΛΛΗΛΕΣ ΕΞΑΓΩΓΕΣ ADALAT 50 ΚΑΙ ADALAT RETARD

- Συμφωνήθηκε να περιοριστούν κατά το δυνατόν περισσότερο οι πωλήσεις στις τέσσερις επιχειρήσεις χονδρικής πώλησης που έχει διαπιστωθεί μέχρι σήμερα ότι πραγματοποιούν εξαγωγές.

- Το πρόγραμμα πωλήσεων στο Ρ3 θα αυξηθεί σε:

200.000 μηνιαίως για τις κάψουλες ADALAT 50

130.000 μηνιαίως για το ADALAT RETARD 60

- Συμφωνήθηκε να δημιουργηθεί ένα ειδικό απόθεμα (λογιστικούς λόγους στην αποθήκη του Felguera) ύψους 50.000 μονάδων και για τα δύο σκευάσματα, διατηρώντας το σύνηθες θεωρητικό απόθεμα στις τέσσερις και έξι εβδομάδες αντίστοιχα.

Το ειδικό απόθεμα θα ανανεώνεται κάθε μήνα με παραγγελία στο εργοστάσιο (Ρ3).

- Η διανομή θα αναφέρει κάθε ενδεχόμενη ανωμαλία σε σχέση με τις παραγγελλόμενες ποσότητες.» 90

Η επιστολή αυτή υπογράφεται από το διευθυντικό στέλεχος που συμμετείχε στην ενημερωτική σύσκεψη στη Γαλλία σχετικά με το σύστημα ελέγχου της διανομής στην Ισπανία (βλέπε ανωτέρω σημείο 109) και διαβιβάστηκε στο Leverkusen.

(111) Υπόμνημα του 1991 (που φέρει και πάλι την υπογραφή του ίδιου διευθυντικού στελέχους) αναφέρει:

«Τροποποίηση της εκτύπωσης του καταλόγου CLI 208

Έλεγχος των πωλήσεων του ADALAT

Πριν από δύο περίπου μήνες διατυπώθηκε προφορικά το αίτημα να τροποποιείται η καθημερινή εκτύπωση του καταλόγου αυτού, εφόσον στις αρχές του μήνα εξακολουθούν να συσσωρεύονται ποσότητες από τον προηγούμενο μήνα.

Σε διάφορες περιπτώσεις η ανακριβής αυτή πληροφορία οδήγησε σε συζητήσεις με επιχειρήσεις χονδρικής πώλησης που, όπως είναι φυσικό, δεν επιβεβαίωσαν τα στοιχεία μας.

Δεν είναι ανάγκη να τονίσω τη σημασία της ακρίβειας των πληροφοριών για την ορθή διαχείριση αυτού του πολύ σύνθετου ζητήματος σχετικά με τους πελάτες και την ΡΗ Γερμανίας.

Σας παρακαλώ να λάβετε τα απαραίτητα μέτρα για τη διόρθωση του προγράμματος αμέσως.» 91

2.3. Αντίδραση των επιχειρήσεων χονδρικής πώλησης έναντι των κωλυμάτων εκ μέρους της Bayer Ισπανίας

α) Οι επιχειρήσεις χονδρικής πώλησης συνειδητοποιούν τον πραγματικό στόχο της Bayer Ισπανίας

(112) Οι επιχειρήσεις χονδρικής πώλησης γνώριζαν ότι η Bayer Ισπανίας ήθελε να εμποδίσει τις παράλληλες εξαγωγές. Είναι αποκαλυπτική η περίπτωση των τεσσάρων επιχειρήσεων χονδρικής πώλησης που μελετάται στη συνέχεια, δηλαδή της ομάδας των ισπανικών θυγατρικών του γαλλικού ομίλου CERP Rouen, Comercial Genovι, HUFASA και DISDASA (περίπου 4 % της αγοράς), του ομίλου SAFA, GALENICA. DFM (που είναι ενοποιημένες στο πλαίσιο της SAFA, περίπου 6,5 % της αγοράς), της Hermandad Farmacιutica del Mediterraneo (HEFAME, περίπου 6 % της αγοράς) και της COFARES (της μεγαλύτερης επιχείρησης χονδρικής πώλησης της Ισπανίας με 20,6 % της αγοράς). Οι ανωτέρω επιχειρήσεις χονδρικής πώλησης καλύπτουν συνολικά περίπου το 40 % της ισπανικής αγοράς και είναι οι σημαντικότερες επιχειρήσεις χονδρικής πώλησης στην αγορά, η οποία χαρκτηρίζεται από πολύ μεγάλη διασπορά (υπάρχουν περίπου 200 επιχειρήσεις χονδρικής πώλησης στην Ισπανία, το μεγαλύτερο μέρος των οποίων δραστηριοποιείται σε μία πολύ περιορισμένη αγορά με καθαρά τοπικό χαρακτήρα).

i) Η περίπτωση του ομίλου Comercial Genovι, HUFASA και DISDASA (ισπανικές θυγατρικές του ομίλου CERP Rouen)

(113) Ήδη από το πρώτο εξάμηνο του 1989, η Comercial Genovι αναφέρει στη διαχειριστική της έκθεση:

«Οι εξαγωγές έχουν μειωθεί (. . . εκατομμύρια), λόγω κυρίως των περιορισμών που επιβάλλει η (. . .) και η Bayer στην προμήθεια ADALAT RETARD και (. . .).» 92

Στις διαχειριστικές εκθέσεις των επόμενων ετών παρέχεται τακτικά η ίδια πληροφορία. Το κείμενο των εκθέσεων αυτών παρατίθεται κατά την εκτίμηση των αποτελεσμάτων (σημείο 132) της Bayer Ισπανίας.

(114) Η Comercial Genovι βρίσκεται μονίμως σε επαφή με τις άλλες επιχειρήσεις στις οποίες συμμετέχει η CERP Rouen, για παράδειγμα με την HUFASA. Η HUFASA συμμετείχε σε σύσκεψη με τα διευθυντικά στελέχη της Bayer Ισπανίας επιδιώκοντας να πετύχει τη διενέργεια παραδόσεων από την τελευταία. Μετά τη σύσκεψη αυτή, που πραγματοποιήθηκε στο τέλος του 1989, συντάχθηκε η σχετική έκθεση:

«Τα στελέχη της Bayer, σε συνέχεια της τελευταίας συνομιλίας μαζί τους, δήλωσαν ότι δεν μπορούν να αποδεχθούν τις ποσότητες που ζήτησε η HUFASA, διότι, αφενός, αντιστοιχούν στο 50 % της εθνικής αγοράς και, αφετέρου, διότι είναι κατά πολύ υψηλότερες των παραγγελιών των άλλων επιχειρήσεων της ίδιας περιοχής (. . .). Το γεγονός αυτό τους οδήγησε στο συμπέρασμα ότι ένα μεγάλο ποσοστό των εμπορευμάτων προοριζόταν για εξαγωγή. (. . .)» 93.

Από τη συνέχεια της εν λόγω έκθεσης φαίνεται ότι η HUFASA διαπραγματεύτηκε σκληρά για να πετύχει την παράδοση μεγαλύτερων ποσοτήτων, επικαλούμενη την υψηλή εσωτερική ζήτηση. Το απόσπασμα αυτό παρατίθεται κατωτέρω (σημείο 127) κατά τη μελέτη των συστημάτων που χρησιμοποίησαν οι επιχειρήσεις χονδρικής πώλησης για να εφοδιασθούν με εμπορεύματα, παρά τα κωλύματα της Bayer Ισπανίας.

(115) Πολλά έγγραφα που αντάλλαξαν η Comercial Genovι και η CERP Rouen, η μητρική της εταιρεία στη Γαλλία, δείχνουν ότι τα κίνητρα της Bayer Ισπανίας ήταν καθ' όλα γνωστά.

«Θέλω να έχω κάθε εβδομάδα για το ADALATE και (. . .) το αντίγραφο των δελτίων παραγγελίας προς τα εργαστήρια, καθώς και τα αντίστοιχα δελτία παράδοσης.

Προσπαθώ να συγκεντρώσω αδιάσειστα στοιχεία έναντι των εργαστηρίων (. . .).» 94

«Όσον αφορά την σημερινή σας τηλεομοιοτυπία σχετικά με τα εργαστήρια (. . .) και την Bayer, σας διαβεβαιώ ότι καταβάλλω κάθε δυνατή προσπάθεια ώστε ο εφοδιασμός μας να είναι υψηλότερος από τις ανάγκες μας.

Τα εν λόγω εργαστήρια αρνούνται να δεχθούν οποιοδήποτε επιχείρημα. Γνωρίζουν ότι οι ποσότητες που μας παραδίδουν είναι επαρκείς για να καλύψουμε με άνεση τις ανάγκες της ισπανικής αγοράς. (. . .)» 95

«>ΘΕΣΗ ΠΗΝΑΚΑ>

(. . .)

Ο ανωτέρω πίνακας δείχνει την ανησυχητική κατάσταση των εισερχόμενων προϊόντων κατά τους τρεις τελευταίους μήνες. Όσον αφορά το ADALAT, γνωρίζω ότι ο νέος σύνδεσμός μας στην Bayer δεν μας διευκολύνει καθόλου, αλλά στην Disdasa και στην Γενοωέ δεν έχει γίνει καμία παράδοση από τις αρχές Ιουνίου. (. . .)» 96

(116) Τα ακόλουθα έγγραφα δείχνουν ότι δεν έγιναν παραδόσεις:

«Αγορές για εξαγωγή στην Αγγλία

Από το υπόμνημά μου της 13.08.90, θα έπρεπε να είχαμε διαπιστώσει την παράδοση εμπορευμάτων γύρω στις 20 του μηνός στην Disdasa, στην Genovι και στην Hufasa.

Ωστόσο, η κατάσταση έχει ως εξής:

>ΘΕΣΗ ΠΗΝΑΚΑ>

(. . .)

Σημείωση: Από την τελευταία ημερομηνία που αναφέρεται ανωτέρω δεν έχουμε ενημερωθεί για καμία άλλη παράδοση.» 97

«Αγορές για εξαγωγή στην Αγγλία

Αν και παραμένουν τα ίδια προβλήματα με την Bayer, δεν ισχύει το ίδιο για (. . .) (. . .). Υπενθυμίζω τις ποσότητες ADALAT που παραδόθηκαν τον Σεπτέμβριο και τον Οκτώβριο.» 98 (Ακολουθούν οι ποσότητες, είτε μηδενικές είτε ελάχιστες, ανά θυγατρική.)

«Έχω κουραστεί να ακούω την ίδια ιστορία κάθε φορά που διαβιβάζουμε μια νέα παραγγελία στην Ισπανία.

Διερωτώμαι τι άλλο μπορεί να εξάγει η Ισπανία εκτός από πορτοκάλια και φράουλες . . .» 99

(117) Τέλος, η κατωτέρω επιστολή:

«Σας παρακαλώ να καταρτίσετε την κατάσταση των εργαστηρίων που σας ζήτησα, τα οποία δήλωσαν "αδύνατο για εξαγωγή", δηλαδή όλων των προβληματικών προμηθευτών.

επείγον.» 100

Η απάντηση είναι η εξής:

«Το μόνο εργαστήριο που μας δήλωσε "αδύνατο για εξαγωγή" είναι αυτό που γνωρίζετε: (. . .). Τα υπόλοιπα, όταν ζητούμε ένα προϊόν με πολύ μικρές πωλήσεις στην αγορά μας ή όταν η ποσότητα που ζητούμε υπερβαίνει τις συνήθεις ανάγκες μας, παρά το γεγονός ότι το προϊόν έχει πολύ καλές πωλήσεις στην Ισπανία, καταλαβαίνουν ότι προορίζεται για εξαγωγή. Αυτά τα προβληματικά εργαστήρια είναι:

η Bayer

(. . .)

Αντίθετα, (. . .) μας δίνουν ό,τι τους ζητούμε.» 101

(118) Κατά τις σχέσεις της με τους πελάτες της η Comercial Genovι δίνει μερικές φορές εξηγήσεις για να δικαιολογηθεί για το γεγονός ότι δεν είναι σε θέση να πραγματοποιήσει παραδόσεις:

«(. . .) Λόγω δυσχερειών που παρατηρούνται στις παραδόσεις εμπορευμάτων από αυτά τα εργαστήρια, περιμέναμε μέχρι τώρα για να διαπιστώσουμε εάν θα μπορούσαμε να προμηθευτούμε μεγαλύτερες ποσότητες από τα προϊόντα αυτά.

Ωστόσο, η σημερινή κατάσταση έχει ως εξής:

δεν μπορούμε να δεχθούμε καμία νέα παραγγελία ADALAT ούτε (. . .).» 102

«(. . .) Δυστυχώς, δεν μπορούμε να σας προμηθεύσουμε κανένα από τα ανωτέρω δύο προϊόντα διότι οι παραγωγοί ελέγχουν τις παραγγελίες μας.

Η Bayer και η (. . .) δεν θέλουν να εμφανίζονται σε άλλες αγορές τα προϊόντα τους που παράγονται στην Ισπανία, με αποτέλεσμα να μην μας προμηθεύουν τις ποσότητες που ζητούμε. Το απόθεμά μας αρκεί μόνο για τη δική μας αγορά.» 103

«(. . .) Λυπάμαι που δεν θα μπορέσουμε να σας προμηθεύσουμε τα αναφερόμενα προϊόντα. Οι παραγωγοί μας παραδίδουν μικρές μόνο ποσότητες ADALAT, (. . .) καθώς και (. . .).» 104

ii) Η περίπτωση της Galenica

(119) Κατά τον έλεγχο που διενήργησε η Επιτροπή στην Galenica βρήκε έγγραφα που δείχνουν ότι η εταιρεία αυτή γνώριζε τα κίνητρα της Bayer:

«Μας ανησυχεί πολύ το γεγονός ότι η συναλλαγή με την εταιρεία σας καθίσταται συνεχώς δυσκολότερη λόγω της αδυναμίας σας να μας προμηθεύσετε τις ποσότητες ADALAT RETARD που ζητούμε.

Μπορείτε να μας εξηγήσετε για ποιο λόγο δεν μπορείτε να εκτελέσετε τις παραγγελίες μας;» 105

Η απάντηση της Galenica στον πελάτη της είναι η εξής:

«(. . .) Ζητώ συγνώμη για την αδυναμία μας να εκτελέσουμε τις παραγγελίες σας ADALAT RETARD.

Τούτο οφείλεται στο γεγονός ότι το εργαστήριο που το παράγει (η Bayer) δεν μας παραδίδει τις ποσότητες που παραγγέλλουμε διότι θέλει να αποφύγει κάθε εξαγωγή του εν λόγω προϊόντος και, ως εκ τούτου, μας παραδίδει μόνο τις ποσότητες που υπολογίζει ότι χρειαζόμαστε για την εγχώρια αγορά.» 106

iii) Η περίπτωση της HEFAME

(120) Η HEFAME έδωσε εξηγήσεις σε δυσαρεστημένους πελάτες στο Ηνωμένο Βασίλειο. Τα πιο εύγλωττα έγγραφα στο θέμα αυτό είναι τα ακόλουθα:

«Τη στιγμή αυτή στην Ισπανία υπάρχει πολύ μεγάλο πρόβλημα με το ADALAT, (. . .) διότι η Bayer και (. . .) δεν μας αποστέλλουν εμπορεύματα». 107

«Λυπάμαι για την τηλεομοιοτυπία σας. Αλλά τη στιγμή αυτή στην Ισπανία σε όλο το φάσμα των παράλληλων εξαγωγών έχουμε πρόβλημα με το ADALAT 10 mg, το RETARD 40, το RETARD 60, καθώς και το (. . .).

Σήμερα η κατάσταση έχει ως εξής:

Για το ADALAT είναι πολύ δύσκολη κάθε πρόβλεψη

(. . .) Έχω επίσης έτοιμα για σας 1.000 Χ 50 ADALAT 10 MG

Καταλαβαίνω ότι οι νέες αυτές εξελίξεις δεν είναι ευχάριστες για σας, αλλά μέσα σε ένα χρόνο η κατάσταση άλλαξε άρδην και οι παράλληλες εξαγωγές είναι πολύ υψηλές και ελέγχονται από τις πολυεθνικές». 108

«Bayer & (. . .): παρεμπόδιση των ελεύθερων συναλλαγών

Εδώ και αρκετό καιρό συναντούμε σοβαρές δυσκολίες στην προμήθεια επαρκών ποσοτήτων ADALAT RETARD, (. . .) και (. . .) από την Ισπανία.

Παραδέχομαι ότι και ο δεύτερος προμηθευτής μας αντιμετωπίζει επίσης προβλήματα.

Φαίνεται ότι, για άλλη μια φορά, η Bayer και η (. . .) καταβάλλουν κάθε προσπάθεια για να διατηρήσουν τη διάθεση των προϊόντων τους στην Ισπανία σε τέτοιο ύψος ώστε να καλύπτονται μόνο οι ανάγκες της ισπανικής αγοράς, όπως τις εκτιμούν, παρεμποδίζοντας κατ'αυτόν τον τρόπο τις ελεύθερες συναλλαγές εντός της ΕΚ.

Υπάρχει τρόπος να λάβετε μέτρα κατά των εταιρειών αυτών; Εάν δεν μπορείτε να εγγυηθείτε ότι, στο εγγύς μέλλον, θα είστε σε θέση να προμηθεύεστε αρκετές ποσότητες ώστε να καλύπτετε τις ανάγκες μας, φοβάμαι ότι θα αναγκαστούμε να απευθυνθούμε στις αγορές της Ιταλίας ή της Γαλλίας.» 109

iv) Η περίπτωση της COFARES

(121) H COFARES έκανε την ακόλουθη δήλωση κατά τον έλεγχο που διενεργήθηκε στις εγκαταστάσεις της:

«- Η εξαγωγική δραστηριότητα της COFARES αντιστοιχεί σε πολύ μικρό ποσοστό του συνόλου των τιμολογίων της, λόγω των δυσχερειών που παρεμβάλλουν ορισμένα εργαστήρια (συμπεριλαμβανομένης της Bayer) στις παραγγελίες που προορίζονται για εξαγωγή.

- Όταν η Bayer καθόρισε ποσόστωση για το ADALAT στην COFARES, η οποία αρχικά ήταν έκδηλα ανεπαρκής για να καλυφθούν οι ανάγκες της εγχώριας αγοράς, με την ιδιότητα του διευθυντή της COMPRAS τους προειδοποίησε για τις πιθανές διαμαρτυρίες λόγω των περιορισμών αυτών. Από τότε η Bayer προμηθεύει στην COFARES επαρκείς ποσότητες για την κάλυψη της εθνικής κατανάλωσης του εν λόγω προϊόντος.» 110

Από την ανωτέρω δήλωση προκύπτει ότι η COFARES υπέκυψε στην απαίτηση της Bayer Ισπανίας να περιοριστεί στην εθνική της αγορά.

β) Οι επιχειρήσεις χονδρικής πώλησης οργανώνονται επιδιώκοντας την εκτέλεση των παραγγελιών τους

i) Η περίπτωση της HEFAME

(122) Η εταιρεία αυτή οργάνωσε σύστημα εφοδιασμού συνάπτοντας συμφωνίες με άλλες μικρές επιχειρήσεις χονδρικού εμπορίου και με φαρμακοποιούς που της παραχωρούσαν το ADALAT το οποίο αποκτούσαν μέσω παραγγελιών που προορίζονταν επίσημα για την Ισπανία. Αυτές οι μικρές επιχειρήσεις χονδρικού εμπορίου, που δραστηριοποιούνταν σε καθαρά τοπικό επίπεδο, δεν συγκαταλέγονταν μεταξύ των επιχειρήσεων χονδρικής πώλησης που ελέγχονταν από την Bayer Ισπανίας. Με το σύστημα αυτό η HEFAME επεδίωκε να εφοδιαστεί με ποσότητες ADALAT προς εξαγωγή. Ο φάκελος περιλαμβάνει στο σημείο αυτό μια συμφωνία που συνήφθη από την HEFAME και μια μικρή επιχείρηση χονδρικής πώλησης που προέβλεπε ιδιαίτερα τα εξής:

«ΣΥΜΦΩΝΙΑ ΣΥΝΕΡΓΑΣΙΑΣ ΓΙΑ ΤΙΣ ΑΓΟΡΕΣ ΤΟΥ ΕΞΩΤΕΡΙΚΟΥ

(. . .) ΤΡΙΤΟΝ: Ότι, παρά τα ανωτέρω, η "HEFAME", κατόπιν αιτήματος των πελατών της από το εξωτερικό και δεδομένου του ενδιαφέροντός της να επεκταθεί και να διεισδύσει σε νέες αγορές, σχεδιάζει να αποκτήσει, για εξαγωγή, νέα προϊόντα ή μεγαλύτερες ποσότητες των προϊόντων που ήδη έχει στη διάθεσή της.

ΤΕΤΑΡΤΟΝ: Ότι, επιπλέον, (. . .) είναι διατεθειμένη να προμηθεύσει στο Τμήμα Εξαγωγών της HEFAME νέα προϊόντα ή μεγαλύτερες ποσότητες υπαρχόντων προϊόντων, γεγονός που θα της επέτρεπε σε μεγάλο βαθμό να ικανοποιήσει τις ανάγκες των πελατών της HEFAME από το εξωτερικό και, ταυτόχρονα, θα διευκόλυνε τη HEFAME να εισέλθει σε νέες αγορές και να κερδίσει νέους πελάτες.

(. . .)

ΣΥΜΦΩΝΙΕΣ

(. . .)

ΙΙΙ. Το πρώτο στοιχείο συνεργασίας είναι ότι η (. . .) συμφωνεί να διευκολύνει, προμηθεύοντας προϊόντα ή ποσότητες των προϊόντων που μπορεί να έχει στη διάθεσή της, πέραν όσων προμηθεύεται η HEFAME, την κανονική προμήθεια των απαιτούμενων ποσοτήτων για τους πελάτες της HEFAME από το εξωτερικό. Για να διευκολύνει τη συμφωνία με την (. . .), η HEFAME υποχρεούται να ειδοποιεί την (. . .) γρήγορα και παρέχοντάς της επαρκή χρονικά περιθώρια, σχετικά με τις ποσότητες των προϊόντων που έχει ανάγκη για να τα προμηθεύσει στους ανωτέρω πελάτες και, ταυτόχρονα, η (. . .) θα καλύψει τις εν λόγω ανάγκες κατά το δυνατόν συντομότερο, από το απόθεμα που έχει στη διάθεσή της, προκειμένου να καλύψει τις ελλείψεις για τις οποίες έχει ειδοποιηθεί.

IV. (. . .)

V. (. . .)

VI. (. . .)

Εάν σε μια παραγγελία περιλαμβάνονται προϊόντα που είναι δύσκολο να αποκτηθούν (π.χ. ADALAT) και άλλα που είναι εύκολο να αποκτηθούν, το Τμήμα Εξαγωγών της HEFAME αναλαμβάνει την υποχρέωση να ζητήσει από την (. . .) και να περιλάβει στην παραγγελία προϊόντων προς εξαγωγή την ποσότητα των εν λόγω υποθετικών προϊόντων σε ίση αναλογία με τα προϊόντα που προμηθεύει η (. . .) τα οποία είναι δύσκολο να αποκτηθούν σύμφωνα με το Τμήμα IV της παρούσας συμφωνίας (. . .).» 111

(123) Παρόμοια συμφωνία συνήφθη με μικρή επιχείρηση χονδρικής πώλησης που δραστηριοποιείται σε καθαρά τοπική αγορά και, ως εκ τούτου, δεν συγκαταλέγεται μεταξύ των επιχειρήσεων που ελέγχει η Bayer Ισπανίας.

«Τέθηκε σε εφαρμογή η συνεργασία μεταξύ των δύο εταιρειών στο εξαγωγικό εμπόριο, στο ίδιο πλαίσιο με τη συμφωνία μεταξύ της HEFAME και (. . .).»112 (της επιχείρησης χονδρικού εμπορίου που αναφέρεται στο σημείο 122).

(124) Η Επιτροπή έχει στη διάθεσή της ορισμένες επιστολές που δείχνουν ότι η συμφωνία ισχύει: παραγγελίες της HEFAME προς τη μικρή επιχείρηση χονδρικού εμπορίου, λεπτομέρειες της παράδοσης, τηλεομοιοτυπίες που αναφέρουν τις παραγγελθείσες ποσότητες, μερικές φορές με τη μορφή που ακολουθεί:

«(. . .) Η παραγγελία μας έχει ως εξής: όλο το ADALAT RETARD που μπορείτε να μας προμηθεύσετε (. . .).» 113

Τέλος, η Επιτροπή έχει στη διάθεσή της έγγραφα με παραγγελίες της HEFAME προς άλλες μικρές επιχειρήσεις χονδρικής πώλησης, διά μέσου των οποίων η HEFAME κατόρθωνε να συγκεντρώνει μικρές ποσότητες ADALAT.

Λίγο καιρό μετά την έναρξη της συνεργασίας αυτού του είδους ανάμεσα στην HEFAME και άλλες μικρές επιχειρήσεις χονδρικής πώλησης, η BAYER Ισπανίας εντόπισε (βλέπε σημείο 109, σύστημα μηχανογράφησης για τον εντοπισμό των επιχειρήσεων χονδρικής πώλησης που πραγματοποιούν εξαγωγές) αυτές τις επιχειρήσεις χονδρικής πώλησης που παρήγγειλλανουν υπερβολικά υψηλές ποσότητες σε σχέση με τις «φυσιολογικές» ανάγκες τους στην ισπανική αγορά. Στη συνέχεια η Bayer Ισπανίας αρχίζει να τις ελέγχει και να τους παραδίδει μόνο τις ποσότητες που χρειάζονται για να καλύψουν τις ανάγκες τους στην τοπική αγορά.

ii) Η περίπτωση των επιχειρήσεων Comercial Genovι, HUFASA και DISDASA

(125) Η Comercial Genovι είναι, όπως αναφέρεται ανωτέρω, ισπανική θυγατρική του γαλλικού ομίλου CERP Rouen. Η περίπτωση της CERP Rouen περιγράφηκε λεπτομερώς στα σημεία 97-101.

(126) Στην Comercial Genovι βρέθηκαν έγγραφα που δείχνουν ότι η CERP Rouen χρησιμοποίησε τις ισπανικές θυγατρικές της, Comercial Genovι, HUFASA και DISDASA για να ανταποκριθεί στη ζήτηση από το Ηνωμένο Βασίλειο. Η CERP Rouen συμπεριφέ